Urak eragindako instalazio guztiek ez zuten irinik egiten. Bazeuden lan metalurgikoetan aritzen zirenak, ur-olak edo burdinolak hain zuzen ere.\nBurdinolen aipamen argi antzinakoenak 1357koak dira, hain zuzen ere Bermeoko Hiribilduko Frantziskotarren Komentuaren Fundazioaren Gutunean agertzen direnak. Alde batetik, “... la puerta de la Villa, que llaman de los ferreros” aipatzen zaigu, burdinaren eta landutako produktuen komertzializazioan eta esportazioan Hiribilduaren parte hartzearen froga eta, bestaldetik, dokumentu honetan ere aipatzen denez ibaitik gertu, hiribilduaren harresietatik at, “ferrerías” burdinolak daude. Geroago, Hiribildura heldutako burdinak, altzairuak eta landutako produktuak (aingurak...) Probestuari ordaindu beharreko eskubidearen inguruan bakarrik aurkituko ditugu aipamenak. Horrela, 1445eko dokumentuan, Juan Perez Ybeieta, Martin Yañes Bermeoko lagunaren semearen aldeko Bizkaitar Gutunean bere “albalá del fierro y el azero” eta zehazki, “las renterías d’esas villas de Bermeo y Bilbao” gainean dituenak aipatzen dizkigu, beste era batera esanda, komertzializazio- eta esportazio-aktibitateen iraupenaren inguruan hitz egiten digu, baina burdinolak aipatu gabe.\nXIII. mendetik aurrera gurpil hidraulikoa erabiltzen hasi zen, eta hori dela eta, ibaien ibilguetara lekualdatu ziren burdinolak. Honen oinarrizko egitura osatzen zituzten oinarrizko eraikinak edo instalakuntzak ondokoak ziren: alde batetik, presa, ubidea eta aldapara ur-maila igotzeko eta modu egokian bideratzeko gurpil hidraulikoa martxan jarri ahal izateko; beste alde batetik, ola-eraikinean labea, hauspoa, sua eta mailua edo gabia zeuden. Gainera, aldamenean beste eraikin batzuk izaten ziren ikatza gordetzeko, etabarrerako.\nIrudi bi hauetan burdinolaren elementu\nezinbestekoenak adierazita ageri dira.\n(Hemendik hartu da: Burdinolak. Material\nBost langilek osatzen zuten burdinola batean lan egiten zuen oinarrizko taldea: bi urtzailek, bi forjarik eta ikastun batek. Langileen jantziak, soingainekoak eta artilezko kapela zabalak, berotik zein txinpartetatik babesteko egokiak ziren. Gau eta egun lan egiten zuten txandaka, ura zegoen bitartean. San Joan egunetik San Migel egunera ez ohi zegoen urik.\nEkoizpenaren arabera bi taldetan bana zitezkeen:\n+ Handiak edo nagusiak: Garaiko industria astunak ziren. Industriotan mineral-kopuru handiak urtzen ziren burdin-totxo edo barrak egiteko. Kanpora saltzen zuten eta, batez ere, penintsulatik kanpora. Horren adibideen artean ondokoak dauzkagu: Olazarra (Mendata); Muxoa eta Uarka (Arratzu); Meakaur (Morga) eta Muxikolea (Muxika), Zelaia (Bermeo).\n+ Txikiak edo Tiraderak: Burdin-totxoekin produktu erdi edo erabat landuak egiten ziren; esaterako, lanabesak, tresnak, armak edota inguruan kontsumitzeko burdinezko beste batzuk. Adibideen artean ondokoak aipa daitezke: Arestieta (Ajangiz); Zubiaur eta Arrandieta (Arratzu); Azkue (Bermeo); Maguna, Barrenolea, Zugaztieta eta Aurtenolea (Muxika), Arrola (Forua), Urtubiaga (Ea).\nBurdin-ekoizpenaren hasieratik burdin-minerala burdin-totxo bihurtzen zen eta mota desberdinak (sotila...) zeuden. Ekoizpenok kintal izenez ezaguna zen ekoizpen-unitatean neurtzen ziren. Kintal bat 70 kg ziren. Horrela, Meakaurolea burdinolaren urteko bataz besteko ekoizpena XVIII. mendearen azkenengo hamarkadetan 800 kintalekoa zen.\nProduktu siderurgikoen eskaera handiena nekazaritza-sektoreari zegokion. XVIII. mendearen erdialdeko labore-lurren gorakadak labore-tresnen beharrizan handiagoak ekarri zituen. Etxe berri ugari eraiki zirenez burdindegi-artikulu gehiago behar izan ziren horretarako: iltzeak, burdineriak, balaustreak...eta, azkenean, gurdiak, eta euretarako burdin-hagunak eta perrak animalientzat. Eako Urtubiaga burdinolaren burdin-totxoak Bordeleaino (Frantzia) eramaten zituzten.\nBatzuetan, Errigoitiko Errigoitiola edo\nOlabarri burdinolaren kasuan adibidez,\nburdin-mineraletik abiatuta burdinezko\ntresnak egiten zituzten. Beste era batera\nesanda, toki berean burdinola handiaren\neta txikiaren tresneria zen.\nGarrantzia eta hedapena\nXVIII. mendearen 50. hamarkadako ekoizpenaren bat-bateko igoera zela eta, 60. hamarkadatan hainbestekoa izan ez zena, euskal burdingintzak gizaldiko urterik onenak ezagutu zituen.\nJosé Ángel Barrio Loza eta beste batzuen (Arqueología, Urbanismo y Arquitectura Histórica) aburuz XVIII. mendean "ehun eta berrogeitamar burdinola baino gehiago" zeuden funtzionamenduan Bizkaian eta ondorioz "milaka langile eta familia2 arituko ziren "lehengaien garraio-, ikaztu- eta eraldaketa-lanetan".\nBurdinola-kopuruari dagokionez honela zeuden bananduta XVIII. mendean: Ajangizen 1 (Arestieta, gaur egun Goikoerrotako burdinola izan daiteke, errota ere bazen), Arratzun 4 (Muxoa, Zubiaur, Uarka eta Arrandieta), Arrietan 2 (Kornabiz burdinola txikia eta Kornabiz burdinola handia, Arrietaolea edo Arrietaolatxua burdinola nagusia); Busturian, 2 (Alarbin eta Olabarria); Bermeon, 3 (Azkue, Barruti, Zelaia); Ean, 1 (Urtubiaga); Foruan, 1 (Arrola); Kortezubin, 1 (Goikolea); Muruetan 1 (Busturia hasierako izena eta ondoren Olatxua), Errigoitin 1 (Errigoitiolea. XVIIan bazen Uriarrikoa, baina XVIIIan ez da aipatzen); Munitibar-Arbatzegi-Gerrikaitzen 2 (Munditibar eta Olatxua); Mendatan 3 (Ororoaga, Olazarra eta Olatxua); Morgan 1 (Meakaur edo Errotaolea); Muxikan 5 (Maguna, Barrenolea, Aurtenolea, Muxikaolea eta Zugaztieta).\nTaula honetan Urdaibai eta Busturialdean ola-rekin edo burdinolen elementuren batekin osatutako zenbait toponimo eta oikonimo bildu dira. Ezer aurkitu ez denean marrak (---) jarri dira. Amorebieta-Etxanoren kasuan bakarrik begiratu da Biosfera Erreserban sartzen den eremua.\nMendatan badakigu oso antzinatik zazpi burdinola (Gogortza, Berrenondo, Lejartza, Olabarria, Olazarra, Ororoaga eta Olatxua) izan zirela, baina agirietan oinarrituta 1661era arte ezin izan dugu frogatu eta, gainera, bakarrik azken hirurena, udalerriko kontuen liburuari esker, Ororoagarena izan ezik, bere zortzirena Pedro Ortiz Olaetarena zelako 1593an. Ugaritasun honek olak kokatzeko leku egokia zela erakusten du. 1880rako ez zen batere funtzionamenduan.\nMunitibar-Arbatzegi-Gerrikaitzgo olen aipamenak oso antzinakoak dira. Gerrikaitzgo hiriaren 1366ko sortze-gutunetik irakur daiteke: “e todos los pobladores del dicho lugar que taxen las ferrerías e tagen e pasen y hagan así como acostumbraron fasta aquí ellos e los de los dichos lugares...”. Honek argi uzten du aspaldiko aktibitatea dela hori. 1638an badago beste agiri garrantzitsu bat. Horren arabera, Ziortzako Kolejiatako ondasunak onartzen dira, nahiz eta “los señores de ferrerías del valle de Guerricáiz” kexatu ez dagokiena eskuratzeagatik. Dokumentu horretan sei ola (Gerrikaitzgo burdinola berria, Monditubar, Bengolea, Olaetxea, Aranola eta Goikolea) aipatzen dira. 1549aren inguruan Olabarria burdinola eta 1555aren inguruan hiribilduaren eskuetan beste burdinola bat bazirela erakusten dituzten dokumentuak badaude. Denak Lea errekaren inguruan. 1880rako ez zen batere funtzionamenduan.\nMendatari dagokionez, badakigu oso\nantzinatik, gutxienez, zazpi ola bazirela,\nbaina datu dokumentalik ez da ageri 1661.\nurtera arte. Denak Golako eta Berrekondo\nerreken inguruan daude. Olazarrako hau\nGolako errekaren eskumako ertzean dago,\nMorgari dagokionez, aktibitate siderurgikoa instalakuntza bakar batean eman zen, Meakaurgo burdinolan, alegia. 1663an eraiki zen eta besteen kasuan ez bezala bere jatorria ez da Behe Erdi Aroa, XVII. mendeko krisialdiaren gunea baizik. Juan Saez Duok, herriko ikazkin ospetsuak, eraiki zuen udalaren parte hartze txikiarekin batera. Halere, litekeena da XVI. mendean zehar beste gune txiki batzuk aktibo egon izana, nahiz eta gaur egun horien aztarnarik ez dagoen. Horren adibide izan daiteke Ibaizabalgo burdinola, bakarrik 1561eko dokumentu judizial batean aipatuta agertzen dena.\nMuxikako ola guztiak Oka ibaiaren ertzeetan, hots, lurralde honetako ibairik handienaren ertzeetan kokatzen ziren. Bost burdinola horietatik hiru Ibarruriko auzoan zeuden.\nEreñon, Nabarnizen, Gautegiz Arteagan, Ibarrangelun, Elantxoben eta Gernika-Lumon ezin da dokumentalki frogatu burdinolak izan bazirela. Hala ere, Gautegiz Arteagan eta Gernika-Lumon toponimian eta oikonimian oinarrituta zenbait puntutan aktibitate horiek egon zirela baiezta daiteke. Gainera, Gautegiz Arteagako Errekalde edo Ereño errekan noizean behin burdin-zapak agertzen dira. Bestalde, Gernika-Lumon, Goikoerrota errotaren inguruan eraikin baten aztarnak daude, Bizkaiko Aldundiaren 1920ko mapa baten Olaerrota moduan agertzen dena. Era berean, inguruko errekan burdin-mineral hondakin ugari ikus daiteke.\nBusturialdeko burdinola guztiak pribatuak ziren, Arrietako Kornabizko biak izan ezik, Arrietako elizatearenak baitziren, nahiz eta XVII. mendean pribatizatu egin eta ordutik aurrera Arrietaolea edo Arrietaolatxua deitzen hasi ziren. Uriarriko burdinolaren erdia eta bertako errota bi, berriz, Errigoitiko udalarenak ziren. Jabeak inguruko maiorazko handietakoak ziren. Olazarrekoa (Mendata) Bañosko Kondearena, Arrandietakoa (Arratzu) Urdaibaitarrena, Errigoitiolea (Errigoiti) Pedro Antonio Arana Butroirena.... Bestalde, jabe ugariko burdinolak ere bazeuden, Muxoa (Arratzu), Arrietaolea (Arrieta), Urtubiaga (Ea), Meakaur (Morga)...\nBurdinolen funtzionamendurako oinarrizko lehengaiak.\nBurdinola ororen etorkizun oparoa oinarrizko hiru elementuren eskuragarritasunaren araberakoa zen: ura, budin-minerala eta ikatza. Azken hori zen mugatzaileena. Garestiagoa zen ikatza garraiatzea minerala baino. Hori dela eta instalazio siderurgikoek nahiago zuten horniketa prezio onean ekoiztea eragingo zuketen baso-masa handien inguruan kokatzea. Era berean, pentsaezina zen indar motriza eskainiko zion ur-emaririk gabe eraikitzea burdinola. Arrazoi bi horiek dira hain zuzen ere euskal sektore siderurgikoaren nortasunaren ezaugarriak azaltzen dituztenak: oso sektore atomizatua eta lurralde osoan zehar hedatuta egotea burdinolak.\nGure elizateek a priori burdinola-guneak eratzeko baldintza onak zituzten. Baso (haritzak, arteak, pagoak eta gaztainondoak) eta ibai edo erreka egokiak zeuden. Barneko herri asko komunikabide-nagusietatik alde batera kokatuta egotea desabantaila zen, burdin gehiena gure mugak baino haratago esportatzen baitzen.\nOka ibaia, Oka auzoan (Muxika).\nBusturialdea osoan zehar burdinolak izan arren, arro batzuk besteak baino hobeagoak ziren kokatzeko. Erreka guztiak ez ziren egokiak horretarako. Ur-emari handia ez izatea eta malda handiak eraginda bat-bateko uholde bortitzak izateko arriskuak asko mugatzen zuen. Ur-emariaren erregulartasun handiak edo txikiak ekoizpen-garaia eta beraz, produktu potentziala, mugatzen zuen. Gainera, udako ur-emariak lana geldiarazten zuen urte zati baten behintzat, erreka bakoitzaren arabera etenaldia luzeagoa edo laburragoa izango zelarik. Uraren aprobetxamendua, beraz, beste arrazoi-iturri bat zen. Horrela, 1663an Arrietako Errotakuriako errotak urtero ekainaren batetik urriaren azkenera arte ura bil zezala erabaki zen, Olabarriko burdinolako lan-aldia azarotik maiatzera zihoan eta.\nBurdin urak Arratzuko Zubiate auzoan.\nBurdin-minerala Muskiztik eta Galindotik ekartzen zen itsasoz kontzejuraino eta eskualdeko errenterien bitartez, adibidez Ajangizko “Errenteriaren” (gaur egun izen bereko Gernika-Lumoko auzo bat) bitartez, banatzen zen. Munitibar-Arbatzegi-Gerrikaitzko olek Lekeitioko portutik lortzen zuten. Halere, bi meategi zeuden Arratzun Gregoriana (Zubiate auzoa), eta Elena, (Elorriaga auzoa), bat Ibarrangelun Uspiltza parajean eta beste bat Elantxobeko Larrazelai basoan, eta horiek bertatik bertara hornitzen zituzten burdinolak. Foruako Urberuaga auzoko Arrola olak bere inguruan burdin-mineralezko aztarnategia zuen. Dokumentalki erregistratuta dago burdin-minerala bazela Gernika-Lumon. Agirreazkuenagaren ustez, 1860an, Lumon, 10.000 kintal burdin ekoizten zen eta Frantziara saldu. Nahiz eta ikerle batzuk aipatu Gernika-Lumoko, Errigoitiko... aztarnategiak, betan, gainazala erdoildutako andesitenak direla, badaude denboraren batean mineral horren meategiren bat izango zela diotenak, gaur egun agortuta egon daitekeena. Halere, Carmen, Kruger, Iberaspi... Gernika-Lumoko burdin-meategi batzuen izenak dira.\nBizkaian erabiltzen ziren mineral desberdinen artean goethitak eta hematitek edo oligistok zuten burdinarik gehien (%70eko legea baino gehiago). Denboraren poderioz, sideritak %48 burdina duena, euskal burdingintza modernoan gehien erabiltzen zen minerala izan zen.\nBurdin mineral batzuk ezkerretik eskumara\neta goitik behera ordenatuta: oligistoa edo\nhematitesa, goethita, limonita eta siderita.\nBurdin-mineralaren kalitatearen garrantziaz ohartzeko Muxikako bi auzotan batutako hurrengo adibidea dugu. Ibarrurin lau kintal burdin-mineral urtu behar ziren kintal bat burdin lortzeko eta Gorozikan 2200 kintal mineral urtzen ziren 600 kintal lortzeko.\nErrenterietatik zein inguruko meatzetatik lantegiko biltegiraino eramaten zen burdina animalien bizkarretan.\nIkatzak ez zuen horrenbesteko eragozpenik sortuko, inguruko basoetan baliabide ugari zegoelako. Burdinaren ekoizpen-gastuetan eragin zuzena izango zukeen eta badirudi portuetatik urrunago kokatutako burdinoletan karuago dela minerala eta merkeago ikatza, portuetatik hurbilago daudenetan baino. Erabat logikoa eta horregatik olagizonek nahiago zuten ikatza tokiko edo eskualdeko merkatuaren mugetan erostea, inguruko mendietatik lortuz. Ikatz-sama bakoitzaren prezioa aldatu egiten zen elizate baten leku batetik bestera burdinolarekiko distantziaren, bideen erabilgarritasunaren eta orografiaren arabera. Baso-baliabideek zenbat eta urrunago egon eta komunikazio txarragoa izan, hainbat eta merkeago zen egurra: Arrietako Uribe etxeak 7 urterik behin egiten zuen 240 ikatz-karga 4 errealetan ordaintzen zen 1799an burdinolatik urrun zegoelako; Otazua etxearen 40 kargak berriz 5 errealetan ordaintzen zituzten eurengandik gertu zegoelako.\nNabarnizen, XVII eta XVIII mendeetan, egur-ikatzaren ekoizpena oso garrantzitsua izan zen, gehiena Aulestiko burdinoletan erabiltzen zelarik. Udal-Ogasunak diru-sarreren % 50 aktibitate honetatik lortzen zuen. Nabarnizko Udalak, aktibitate hau etorkizunean ere mantentzeko, herriko mendietan urtero 300 haritz landatzera derrigortu zituen biztanleak. XVII. mendean sutegi-erroldako hiru zuhaitz landatu behar zituzten. Nabarnizen eta Ereñon gaztainondoa eta artea ere landatzen ziren.\nEgur-ikatza egiteko inusitutako\nartea (Kanpantxu, Ajangiz).\nLandatutako haritzak udalerriko haztegietatik lortzen ziren. Gehienetan, haztegiok, jabego pribatuko lurretan kokatzen ziren. Nabarnizen haritzen eta gaztainondoen haztegiak zeuden bitartean, Ereñon, udal-kontuetako liburuen arabera, soilik haritzenak zeuden.\nEgur-kontsumoa oletan itzela zen. Burdin kintal bat lortzeko sei ikatz-zama behar ziren.\nLantegiko labean txikitu eta berotzen zen mea, pasta edo “agoa” sortu arte. Lotutako pasta hori mazoaz lantzen zen zepatik bereizteko eta itxura emateko.\nForuan, II eta III mendeetatik abiatuta aurki daitezke labeak. Foruako aztarnategi erromatarrean lurrean zulatutako egitura luze eta zirkularrak aurkitu dira, burdina urtzeko labeekin bat datozenak. Horietako batzuk, badirudi, fase desberdinetan erabili izan direla.\nHarrizko horma altxatzeko\nbererabilitako burdin hondarrak.\nHondarrok inguruko harria baino\naskoz ilunagoak dira. Argazkia,\nBusturiako San Kristobal auzoan\nOlagizonen eta jabe partikularren arteko harremana zailtasunez beteta zegoen, azkenengoek ez zutelako adostutako ikatz-garraio edo salmenta betetzen. Horrela zegoen Francisco Borika, Arrietaolea burdinolaren errentaria, Arrieta, Errigoiti, Meñaka eta Morgako herritar batzuek berak aurreratutako 2.892 erreal eta erdi zor zizkiotenean ikatzetan.\nEuskal Burdina, kalitate onekoa izan arren, garestia zen. Hala eta guztiz ere, mantendu egin zen XVIII. gizaldian zehar; mantendu ere, merkatu koloniala eta Espainiako probintzietakoa ia monopolista moduan gordetzen zuten arauak zeudelako. XVIII. gizaldiaren azken herenean, ikatzaren prezioek gora egin zuten, kostuak karutuz. 1782. urteko muga-zergarekin, atzerriko burdina ekartzea debekatzen zuen aurreko legea apurtu zen. Modu horretan, euskal burdina ez zen konpetitiboa; egoera hori, burdinoletako jabeen ardura ezak okertu egin zuen gehiago oraindik, ez zelako dirurik inbertitzen tresneria berrietan. XVIII. gizaldiaren amaierarantz euskal burdingintza tradizionala behin betirako krisialdian sartu zen.\nArestian aipaturiko autoreek diotenez "errotek eta burdinolek oso antzeko instalazio hidraulikoak erabiltzen zituzten. Honi esker, XIX. mendearen bigarren erdialdetik aurrera teknika industrialek zabalkunde handia izan zutenean artisautza-eran egindako burdingintzak jasandako beherakadari aurre egin eta antzinako olak arto-ehotzeari eta euren inguruko nekazaritza-eskaera berrietara egokitzeko aukera izan zuten. Industri-metamorfosi kasu paradigmatikoa Busturiako Altamira auzoko Alarbin Goikoa olak izandakoa da. Hasieran, burdin-zatiak urtzen zituen, ondoren bere auzokideek landutako laboreak ehotzen zituen, geroago Busturian kokatutako zeramikazko lantegirako kaolina birrintzen aritu zen eta azkenean ur-jauzi zaharrera egokitutako turbinaren bidez auzorako argi-indarra sortzen aritu zen".\nBaina, Busturialdeko burdinolek ez dute beren ekipamendu mekanikoa kontserbatu. Gurpilak, ardatzak, mailuak eta sutegi-hauspoak desagertu egin dira.\nArratzuko Uarkako burdinolak\nargi-indarra sortzen du gaur\nHalere, eraikin hidraulikoa oraindik ere bada Uarkan (Arratzu), Goikolean (Oma, Kortezubi), Goikoerrotan (Kanpantxu, Ajangiz), Urtubiagan (Ea), Zugaztietan edo Olazarren (Zugastieta, Muxika), Maguna Olean (Maume, Muxika) eta Olazarran (Olabe, Mendata).


Axular Lizeoa - Ikasgela Birtualak 250.000 bisita\nGure Ikasgela Birtualak gainditu berri du 250.000 bisiten muga. Kopuru nabarmena da, erabiltzaile-izen eta pasahitzaz autentikatzen direnak baino zenbatzen ez ditugula kontuan hartuta, sarbide irekiko ikastaroetako bisitariak kanpoan utziz. Horrez gain, azken bi ikasturteotan plataforma honek izan duen erabilpen-garapena ikusgarria izan da. Eguneko 500 saioko batez besteak, batzuetan 2.000ra iritsita ere, aditzera ematen du DBH eta Batxilergoko ikasle eta irakasleek tresna zer neurritan erabiltzen duten.\n2005-06 ikasturtean hasi zen Ikasgela Birtualaren proiektua Axular Lizeoaren ildo estrategiko gisa kontsolidatu da. 2005 eta 2007. urteetan Kalitatearen Euskal Fundazioaren, Euskalit, zilarrezko eta urrezko Qa duten enpresek osatzen duten 400 Klubak proiektu berritzaile onenaren saria eman zioten.\n2010-11 ikasturtean aurrekoan ikastolan ezarritako GMail Education Edition tresnekin lotu genuen, baita Mahara Portfolio Elektronikoarekin ere. Azken horren erabilpena datorren ikasturtean hedatuko dugu, aurten pilotoa izan baita.\nDatorren ekainaren 26an Ikasgela Birtuala eta GMail-aren arteko sinkronizazioa deskonektatuko dugu, eta itxi egingo dugu azken bertsio egonkorrera eguneratzeko. Hala ere, emaila ohiko helbidean (http://mail.axular.net) eskuragarri izango da. Horrela, 2012-13 ikasturtean plataforma azkarragoa, sendoagoa, modulu berriekin, sakelako telefonotik sarbidea duena eta webgune berriarekin integratua izango dugu, besteak beste.\nBerriztapen hauek gure ikasle eta familiek aprobetxatzen jakingo duten zerbitzu ona eskaintzen jarraitzea ahalbidetuko digula ziur gaude.\nAxular Lizeoko IKT taldea\nIkasgela Birtualak 250.000 bisita


Espazio hori "Innova Social" delakoaren lankidetzari esker sortu da, proiektu honen barruan: genero-ikuspegia txertatzea Adikzioen tratamenduan NGHF.\nSortzen ari den espazio bat da, eta bertan parte har dezakezu, nahi baduzu. Orriaren amaieran, zure ekarpenak uzteko galdetegi bat duzu. Mila esker!\nIzaten dute emakumeek adikzio problemarik?\nAdikzioak eredu maskulino batekin lotu dira. Hala ere, generoa zeharkako ardatza da, eta adikzioen problemari ere eragiten dio. Horrela, genero-rolek eta -estereotipoek "emakume drogazalearen" irudi estigmatizatu bat eraikitzen laguntzen dute. Bi aldiz baztertua da, rol femenino klasikoekin kontrajartzen delako, eta legez kontrako jarduerekin duen loturagatik. Beraz, ez da kasualitatea emakumeen tratamendu-eskaera % 15-20koa izatea, eta gizonena, berriz, % 80-85ekoa.\nZergatik emakumeentzako tratamendua?\nEmakumeen kontsumo-eredua eta gizonena desberdinak dira. Era berean, problema honi lotutako jokabideak eta adikzioaren ondorioak espezifikoak dira. Hala ere, emakumeek tratamenduetara sartzen ez badira, agian behar dutena eskaintzen ez zaielako izan liteke. Problematika desbedina izanik, tratamendu diferentziala eskaini behar diegu. Horretarako, esku hartzeko hainbat ikuspegi sortu dira, eta haien hitza berreskuratu nahian, eta muin-muinean jarriz emakumeek adikzioei dagokienez dituzten arrazoiak eta sentimenduak.\nZer eskaintzen dugu Gizakia Helburu proiektuan?\nEmakumeen beharrak asetzeko, Gizakia Helburu proiektuak emakumeentzako esku-hartze espezifikoak diseinatu ditu bere tratamenduetako bakoitzean. Batetik, gaian aditua den talde baten laguntzarekin ari gara, adikzioei generoko ikuspegitik heltzeko. Bestetik, arreta indibidual eta taldekakoa eskaintzen dugu, baina adikzioetan generoak dituen berezitasunak aintzat hartuz.


Leioako Udala - Zahartze osasungarria eta jasangarria lortzeko auzokide-sarea izango da EKIN Leioaren barruan lantzeko erronka kolektibo berria\n2021-10-27 Zahartze osasungarria eta jasangarria lortzeko auzokide-sarea izango da EKIN Leioaren barruan lantzeko erronka kolektibo berria\nZahartze osasungarri eta jasangarrirako auzo-sare bat sortzea izan da herritarrek aukeratu duten erronka datorren ikasturtean Herrigune Leioako EKINen garatzeko.\nGaia zehaztu ondoren, hurrengo urratsa askotariko talde eragilea sortzea da, eta talde hori arduratuko da proposamena garatzeaz, Udalaren laguntzarekin eta aholkularitzarekin, kasu honetan Gizarte Ongizateko arloarekin.\nUne honetan herritar talde bat ari da talde eragile hori bultzatzen, baina prozesuak aurrera egin ahal izateko ezinbestekoa da askotariko lantalde bat osatzea, hau da, adin, sexu, ideologia eta bizipen desberdineko pertsonez osatutako lantalde bat. Beraz, gaia interesatzen bazaizu, haren parte izatera animatzen zaitugu. Ez du axola zure adina, sexua edo ezagutza, pertsona guztiak ongietorriak dira espazio honetan.\nParte hartu nahi baduzu, hurbildu zaitez Herrigune Leioako Hiritar Laborategira asteazkenetan, 17:00etan, eta informazio gehiago behar baduzu, deitu 627 50 38 98 telefonora edo idatzi herrigune@leioa.net helbidera.


Hainbat auzotan lanak iragarri ditu Udalak\nuriola.eus 2015-03-03 08:00 Oharrak Bilbo\nBilboko Udalak jakitera eman duenez, gaurko egunean, esparru publikoa okupatuko da Gimnasio kalean, Camilo Villabaso kalean eta Mazarredo zumarkalean. Era berean, ur mozketak egingo dituzte Santutxun eta Otxarkoagan.\nEsparru publikoaren okupazioa Peñaskal Bidean\nuriola.eus 2015-03-02 09:29 Oharrak\nBilboko Udalak jakitera eman duenez, gaurtik, martxoaren 2tik, hilaren 20ra bitartean, gutxi gorabehera, espaloiak eta aparkalekuak okupatuko dira Peñaskal Bidean, 89. zenbakiaren parean.\nBilbobusek zerbitzu berezia eskainiko du Bilbao Basket eta Laboral Kutxaren arteko partidan\nuriola.eus 2015-02-27 11:00 Oharrak Bilbo\nE1 linea 10 minututan behin abiatuko da Plaza Biribileko inguruetatik partidua hasi baino ordu bat lehenagotik, 18:00etan, eta hura amaitutakoan ere bueltan etorriko da.\nEsparru publikoaren okupazioa Arangoitin eta Indautxun\nuriola.eus 2015-02-26 08:47 Oharrak Bilbo\nUdalak jakitera eman duenez, esparru publikoa okupatuko dute gaurko egunean Ganeta Mendiaren kalean eta Urkixo Zumarkalean. Bestalde, Deustun ur mozketak iragarri ditu arratsalderako.\nBilbobusek zerbitzu bereziak eskainiko ditu Athletic-Torino taldeen arteko partida dela eta\nuriola.eus 2015-02-25 12:00 Oharrak Bilbo\nBihar, osteguna, otsailak 26, Athletic eta Torino taldeek 21:05etan jokatuko duten Europa Ligako partida dela eta, Bilboko Udalak Bilbobuseko zenbait linearen zerbitzua luzatuko du, partida ikustera joaten direnei etxera itzultzeko modua erraztearren.\nHainbat auzotan esparru publikoa okupatuko dute gaurko egunean\nuriola.eus 2015-02-25 08:00 Oharrak Bilbo\nUdalak jakitera eman duenez, esparru publikoa okupatuko dute Santutxun, Deustun eta Otxarkoagan; kalea tarteka itxita egongo da Abusu kalean; eta ordu batzuez, ura kenduko dute Miramarbidean.\nZirkulazio etenaldiak, esparru publikoaren okupazioa eta ur etenaldiak iragarri dituzte gaurko\nuriola.eus 2015-02-24 08:00 Oharrak Bilbo\nBilboko Udalak jakitera eman duenez, gaurko egunean zirkulazio etenaldia egongo da Santutxu kalean, Iturribiden eta Uribarrin. Era berean, esparru publikoa okupatuko da Deustun eta ur mozketak egongo dira Santutxun eta Arangoitin.\nEsparru publikoa okupatuko dute Larratundu eta Lozoño kaleetan\nuriola.eus 2015-02-20 08:00 Oharrak\nBilboko Udalak jakinarazi duenez, gaur goizean, esparru publikoa okupatuko dute Larratundu eta Lozoño kaleetan, lorezaintzako mantentze-lanetarako.\nSan Inazioko 10.500 etxebizitzatan ura kenduko dute gaurko egunean\nuriola.eus 2015-02-19 10:40 Oharrak Deustualdea\nUdaleko Obra eta Zerbitzuen Sailak ura kenduko du gaur, otsailak 19, San Ignazio auzoan, 400 milimetroko tutu-zati bat abian jartzeko. Tutu horren bidez Miramarreko tangatik San Ignaziora eramango da ura.\nSan Frantziskon esparru publikoa okupatuko dute eta ur mozketak egongo dira San Inazion\nuriola.eus 2015-02-19 08:30 Oharrak\nBilboko Udalak jakitera eman duenez, gaurko egunean, otsailak 19, esparru publikoa okupatuko da San Frantziko kalean eta ur mozketak egongo dira San Inazioko hainbat kaletan.\nUdaltzaingoak Bilboko bideetan oinezkoak ez harrapatzeko lehen kanpaina abiatuko du\nuriola.eus 2015-02-13 08:30 Oharrak Bilbo\nEuskal Autonomia Erkidegoaren Bide Segurtasunerako Plan Estrategikoaren barruan dagoen ekimen hau datorren astelehenean hasi, otsailak 16 eta igandera bitartean, hilak 22, iraungo du. Arauak betetzen ez dituzten horiek bigilatzeko kanpainak auto-gidariek, txirrindulariek eta oinezkoek zirkulazio arauak bete ditzaten du helburu, beti ere istripu eta harrapaketak saiheste aldera.\nKale Nagusi inguruak trafiko murrizketak izango ditu larunbatean inauteriak direla eta\nuriola.eus 2015-02-12 10:00 Oharrak Bilbo\nInauterien ospakizkunak eta Bilboko Udaleko Batzorde Mistoak programatutako ekintzek datorren larunbatean, otsailak 14, Kale Nagusi inguruko trafikoa murriztea eragingo dute.\nBEREZIA: 2015eko inauteriak\nUr mozketa Uribarrin\nuriola.eus 2015-02-12 08:00 Oharrak Uribarri\nBilboko Udalak jakitera eman duenez, gaur, otsailak 12, osteguna, 16:00etatik 20:00etara bitartean, gutxi gorabehera, uraren hornidurazerbitzua kenduko dute Uribarrin.\nHainbat lan iragarri ditu Udalak zenbait auzotan\nuriola.eus 2015-02-11 08:55 Oharrak Bilbo\nBilboko Udalak jakitera eman duenez, aparkalekuak okupatuko dira TAOko 12. gunean; Andres Isasin ere esparru publikoaren okupazioa emango da; zirkulazioa aldaketa gauzatuko dute Gurtubay kalean; eta ur mozketa egongo da Uribarrin.\nBilbobusek zerbitzu bereziak eskainiko ditu Athletic-Espanyol taldeen arteko partida dela eta\nuriola.eus 2015-02-10 09:00 Oharrak Bilbo\nBihar, otsailak 11, asteazkena, Athletic eta Espanyol taldeek 22:00etan jokatuko duten Errege Kopako final erdietako joaneko partida dela eta, Bilboko Udalak Bilbobuseko zenbait linearen zerbitzua luzatuko du, partida ikustera joaten direnei etxera itzultzeko modua erraztearren.\n‹‹ Aurrekoak 1 2 3 4 ... 29 30 31 32 33 34 35 36 37 38 39 40 Hurrengoak ››


Nafarroa Berriz Altxa-k iruindarren matxinadaren 501. urteurrena ospatu du | Euskal Herria | GARA Euskal Herriko egunkaria\nNafarroa Berriz Altxa-k iruindarren matxinadaren 501. urteurrena ospatu du\nNafarroa Berriz Altxa plataformak Iruñeko herritarren matxinadaren 501. urteurrena omentzeko ekitaldi bat antolatu zuen atzo Nafarroako Errege Artxibo Nagusiaren aurrean, Iruñean. Era berean, ekitaldiaren bitartez, datorren ekainaren 5ean, igandean, Baztanen ospatuko den Amaiuraldian parte hartzeko gonbita luzatu zien herritarrei.\nNafarroa Berriz Altxa plataformak duela 501 urte Espainiako okupazioaren aurka Nafarroa osoak egindako matxinada oroitu zuen atzo goizean Nafarroako Errege Artxibo Nagusiaren aurrean, Iruñean. Ekitaldia “Iruñeko Askatasun Martxa” izendatu zuten eta Amaiuraldirako bi aste falta direlarik, bertarako beroketa ariketa gisa aurkeztu zuten. Zehazki, Amaiuraldian parte hartzeko gonbita luzatu zieten bai nafarrei eta bai, oro har, euskal herritarrei.\nNafarroa Berriz Altxako Joseba Compainsek azaldu zuenez, «hemen elkartu gara 2022ko maiatz honetan 501 urte betetzen direlako Iruñeko hiritarrak gaztelar konkistatzaileen aurrean altxatu zirela». Antolatzaileen aburuz, pertsona horiek «omenaldi bat» merezi zuten, eta, horregatik, iaz egin zuten gisa elkartu ziren artxiboaren aurrean.\nEkimenari 12.00etan eman zioten hasiera, manifestazio txiki baten bidez. Dozenaka lagun hurbildu ziren bertara, Nafarroako banderekin eta, ekitaldi nagusiaren ostean, zortziko herrikoia egin zuten. Jarraian, 12.30ean, beste dantza baten txanda iritsi zen, eta bertaratutakoek zazpi jauziak egin zituzten Iruñeko artxiboaren atarian, inperio espainolaren ezkutuaren gainean. Izan ere, Compainsek azpimarratu zuen oroimen ariketa giro «alaian» egin nahi zutela. Hala ere, gutxienez lau poliziakide kokatu ziren eraikinaren atearen aurrean ekimenak iraun bitartean.\nBukatzeko, Compainsek Nafarroa Berriz Altxaren aldarrikapen nagusiak gogorarazi zituen.\n«XXI. mendean Nafarroak eta, oro har, Euskal Herriak dituen erronkei aurre egiteko behar-beharrezkoa iruditzen zaigu burujabetza berreskuratzea. Horretarako ezinbestekoa da masa kritikoa sortzea eta kalea hartzea aldarri hori ozen entzun eta taula politikora igo dadin», esplikatu zien Compainsek hedabideei.


Bizkarreko mina lo egin ondoren - Hondrocream\nZergatik bizkarreko mina lo egin ondoren: zer gaixotasun garatu ahal tratamendu metodoak\nBadira zenbait gomendio eta ortopedikoa zirujau aukeratu, ohea, koltxoia eta burkoak. Izan behar dute eroso eta ez kausa bizkarrezurra kurbatura zehar gaueko atsedena. Hobe da berezia erosi ortopedikoak koltxoiak eta burkoak.\nArtikulu honetan deskribatzen da, ez bakarrik zergatik bizkarreko mina lo egin ondoren, baina hau aholku praktikoak batetik podologoen bat nola behar bezala antolatzeko berth bat atseden hartzeko. ere eskaintzen zerrenda bat gaixotasun ohikoena musculoskeletal sistema sor ditzake antzeko sintomak. Ikasi ahal izango duzu orri honetan zer hartu behar puntual gaixotasunaren diagnostikoa eta zein medikua behar dut kontaktu eraginkorra eta segurua da tratamendua.\nFisiologiko bizkarreko mina arrazoiak gauez\nGuztiak bizkarreko mina arrazoiak gauean banatu daiteke fisiologiko eta patologikoa. Lehen talde guztiak barne hartzen ditu aldaketa horiek gertatuko dela gorputzaren ehunen batean zehar gaueko gainerako eraginpean jariatzen hormona melatonina.\nSubstantzia hau da jariatzen pineal guruina, ardura arautzea eguneroko erritmo biologikoak funtzionamendua, giza gorputza. Izan hasten da ekoiztu eta kaleratu odol sartu bakarrik une batzuetan egun (tartearen arteko 21:00 eta 23:00 ordu tokiko ordua). Arrakasta ekoizpena beharrezkoa guztira iluntasuna. bada erabiltzen dira lo TELEBISTA aurrean, ezta horietatik bat gau osoa gainerako galdera. Aurrean flickering TELEBISTA, tablet, ordenagailu edo smartphone ekoizpen hormona melatonina ez da gertatzen ari.\nSubstantzia hau da, ardura asko prozesu batean giza gorputza:\negun bat aktiboki lan muskuluak atzera marko pilatzen kopuru handi bat metabolitoen azido laktikoaren eskura betetzen melatonina;\negiteko intervertebral disc eskatzen giharrak erlaxatzeko, baina, halaber, luzetarako ligament – dira, gainera, efektu onuragarriak melatonina;\nsubstantzia hau ere egonkortu nerbio-zuntz, hasten da jokabide bulkada gehiago poliki-poliki, motion motela;\nhasten da prozesua gihar erlaxazioa eta erlaxazio;\ndu bat egonkortzeko eragina arnas eta sistema kardiobaskularrak;\nbarne-mekanismoa aktibazioa "zona birsorkuntza" dela prozesua hasi hazkunde hormona kartilagoa kalteak (he da, prozesuan parte hartzen berreraikitzen guztiak kaltetuta eguneko gorputzaren ehun zelula mailan).\nHoriek guztiak mekanismo xedea zehar gau bat gainerako giza gorputz bat du, erabat zaharberritu, berez, bete zure energia oreka eta kentzeko metatutako produktuak, sakelako desegituraketa.\nFisiologiko bizkarreko mina arrazoiak gauez, besteak beste, faktore hori oztopatzeko-fluxua normal guztiak deskribatu prozesuak. Hauek dira alderdi negatiboak eragina, hala nola:\ngaizki antolatutako leku lo gauean;\nlo argiak edo TELEBISTA aurrean;\ndeseroso posizio lo;\nestu gauean arropa;\ninsomnioa eta bere eragitea faktore batzuk (adibidez, maiz urination);\njateko handik gutxira, oheratu aurretik.\nGarrantzitsua da oheratu aurretik, gela aireztatzeko, egunero egiten bera erritu (bainatzeko, janzteko pijama, garbitu hortzak, etab.). Horrek guztiak laguntzen prestatzeko gorputza eta pineal guruina jariatzean melatonina eta osoa berreskuratzeko prozesua gorputz osoa.\nBada geldiezina lo, muskuluak ez erlaxatu, eta ez dute agertzen azido laktikoa eta metabolitoen. Horren arabera, goizean, esnatu ondoren sentitu ahal izango mina horiek, tentsioa, zurruntasuna.\nOndoren gau batean lo back pain: patologikoa eragiten\nOrain, kontuan hartu patologikoa arrazoi bizkarreko mina lo egin ondoren, zer gaixotasun eragin dezake itxura sintoma hau. dezagun hasteko oinarriak anatomia. Beraz, atzera sinboloa da gorputzaren area. Sartzen da lepoko bat eskualde lepoan, bularrean, txikiagoa itzuli eta sacrum.\nBizkarrezurra da laguntza mekanismo osatua orno erakunde eta esku amortizazio intervertebral diskoak. Osotasuna, egonkortasuna eta malgutasuna bizkarrezurra ematen ligaments. Odol-zirkulazioa eta elikadura, intervertebral diskoak ematen du muskulu-markoa atzera. Zuen ardura da exekuzioa guztiak mugimenduak.\nSaiheskiak osatzen saiheskia kaiola, barruan zein da ezkutuko ezinbesteko organoak (bihotza eta birikak). Arnasketa emandako lana intercostal muskuluak. Beren innervation bidez adar radicular nerbioak.\nBada, bizkarreko mina lo egin ondoren, arrazoiak izan daitezke gaixotasun musculoskeletal sistema:\nBechterew-en gaixotasuna edo espondiliti ankilosagarria (endekapenezko hanturazko gaixotasuna eragiten die batez ere gizonezkoak, lehen etapa da by mina goizean);\nbizkarrezurra kurbatura trápaga, toraxeko, eta lumbar bizkarrezurra (kyphoscoliosis, scoliosis );\nosteochondrosis eta bere konplikazioak – gaixotasun honen kausak baino gehiago 80% bizkarreko mina baten ondoren, lo;\nezegonkortasuna orno gorputzak (gaueko muskulu-markoa atzera lasaia eta orno hasiko shift, ondoren, esnatzen da bat ezaugarri nabarmenagoa mina sindromea);\nthe spondylosis eta beste gaixotasun bizkarrezurra;\nahultasuna eta endekapen intercostal muskuluak (askotan, antzeko egoera ikusten da gizabanako denbora luze bat izan zen, zainketa intentsiboetako artifiziala biriketako aireztapena aparatu).\nBadira beste arrazoi bat egin ondoren, lo bizkarreko mina – lotutako dira lesioak zuntz nerbio eta muskulu-ehuna. Hau izan daiteke honako patologikoa Batuetan:\nendokrino patologia, eragitea metaketa metabolitoak muskulu-ehuna;\ngutxiegitasuna odol-hornidura bat eramaten partziala endekapen muskuluak;\nradicular sindromea eta irudimenarekin nerbioak itxura eragin sintomak intercostal neuralgia\ninfekzioa mota batzuk birusak eta bakterioak eragiten garapena hantura nerbio-bukaerak (adib., shingles eragindako herpes birusa).\nLesioak, gaixotasunak barne-organoen (pneumonia, pleurisy, tuberkulosia, hernia diafragma), jarduera fisikoa handitu, maiatzaren guztiak kausa mina itzuli gauean zehar.\nLepoko muskuluak ondoren goizean lo diagnostikoak\nGaixotasunen diagnostiko bakarra da, ziur bidea berreskuratzeko bidez erabilera zuzena tratamendua. Naturan ez dago unibertsala erremedio aurkako edozein mina. Farmakologikoa-steroidal antiinflamatorio ere ez da mina kentzeko, hartu dute kanpoan hantura. Eta indartsu analgesikoak narkotikoa jatorria, besterik gabe, "turn off" pazientearen kontzientzia, ez zion ematen konturatzen apuros seinaleak datozen garuneko lesioak ehunen.\nBizkarreko mina lo egin ondoren – hau da, seinale bat arazoak, garatzen du gaixotasuna. Beharrezkoa da tratamendu integral bat diagnostikoa eta identifikatzeko patologikoa aldaketak.\nHoriek guztiak azterketak daiteke agindutako auzoan terapeuta. Bada patologia barne-organo izango baztertuen, beharrezkoa da inkesta orno zutabea. Blokeoa nagusia lokalizazio mina. Saiatu gehiago zehaztasunez identifikatzeko eta bertan area mina eta bizkarreko muskuluak lo egin ondoren, eta bertan, bizkarrezurra erakusten handiena zurruntasuna. Ondoren, egin behar duzun x-ray, Sail honek hainbat proiekzioak. Kentzeko izango da zati handi bat patologia bizkarrezurra eta intervertebral diskoak.\nZer bada lo egin ondoren, bizkarreko mina\nLehenengo gauza egin behar bada lo egin ondoren, bizkarreko mina da, ikuskaritza zure ohea. izan behar da antolatu jarraiki modernoa baldintzak ergonomia-eta osasun -. Hona hemen batzuk besterik ez gomendioak mediku bat podologoen espazio bat gaueko loa:\nhau izan beharko luke aparteko gela batera itzalaldi gortinak eta laburpenak iturri erradiazio elektromagnetikoak (Telebistak, pantailak eta begiraleak);\nohe izan behar planteatu headboard;\nburukoaren izan behar du, sendoa eta ez oso altua da, angeluzuzen forma;\nohe egin behar da material natural.\nBigarren jarduera – bisitatzen doctor podologoen. Espezialista lagunduko goiz detektatzeko arriskutsua gaixotasun (osteochondrosis, scoliosis, hernia, Bechterew-en gaixotasuna, etab.).\nHirugarren bat hasteko medikuak agindutako tratamendua berehala. Ez dago arau uniforme tratamendua bizkarreko mina lo egin ondoren, delako ez da independentea gaixotasuna, baina bakarrik sintoma kliniko duten lagun dezakezu kopuru handi bat gaixotasunak. Eta tratamendu horiek guztiak patologia desberdinak nabarmen.\nBeraz, begiratu modu zure arazoa konpontzeko Interneten da, ez bakarrik ez du ezertarako balio, baina arriskutsua. Askoz hobea da pasatzeko 30 minutu nire denbora pertsonala bisitatzeko medikua podologoen gure klinika, eskuzko terapia eta jakin kausa zehatza bizkarreko mina lo egin ondoren.


Mindfulness-a enpresarako, bizirako | Añada Conocimiento Rioja Alavesa\nMindfulness-a enpresarako, bizirako\nEstresa, autogestioa eta erresonantzia emozioanala murrizten\nMindfulness-a praktikatuz gero honakoak lortuko ditugu:\nEstresa arintzea: aldaketa neurologiko eta hormonalak. Gaitasun kognitiboa (kontzentratzeko gaitasun handiagoa, oroimena eta ikasteko gaitasuna hobetzea, sortze eta berritze gaitasunak hobetzea), hobeki aritzea (burua argiago edukitzea, erabaki hobeak), erresilientzia, osasuna (hobeki lo egitea, inmunologia sistema hobetzea, herstura eta depresio arriskuak murriztea, neke arinagoa), ongizate orokorraren hobekuntza.\nAuto-ezagutza eta auto-kudeaketa. Emozioak hobeki erregulatzea, erresilientzia, erantzun kontzientea eta inguruko estimuluetatik askea eta ez erreakzio automatikoa, erabakiak hobeki hartzea, depresiorako eta amorraziorako joera txikiagoa, asebetetze maila hobea lanean.\nEnpatia eta erresonantzia. Ni ezagutzea zu ezagutzea da. Bestea “ikusi” eta ulertzea, eta hortaz, ingurukoekin ditugun harremanen kudeaketa neurrigabe hobetzea.\nMindfulness-aren oinarri neurologikoak\nGaruna, bilakaeraren emaitza\nEmozioa vs arrazoia\nLider izateko erresonatu\nAldaketa eta kreatibitatea\nSaioen edukia malgua izango da, taldearen dinamikaren arabera. Ikuspegi praktikoa izango du, batez ere. Teoria praktikaren euskarria da, baina ez helburua bera. Hiru atal izango dituzte:\nMindfulness-en oinarri neurologikoen azalpen teorikoa.\nMindfulness-en praktika: Lan indibiduala eta taldekoa eta erresonantzia ariketak.\nSolasaldiak enpresen eremuan aplikatzearen inguruan: bilerak, lanaren antolaketa, pertsonen kudeaketa, gatazkak etab.\nOtsailaren 12, 19, 26an eta Martxoaren 5ean\nLaguardiako Turismo Bulegoa – “Garcetas etxean”\nKale Nagusiko 52\nArabako Errioxako Ardoaren Ibilbideko bazkideentzat 85€\nArabako Errioxako Ardoaren Ibilbidearen ez bazkideentzat 165€


Europar proiektu berri bat martxan: PATHS – Hizkuntza-teknologiak, Ixa Taldearen bloga\nIxa taldea | 2011-02-04\nUrtarrilean abiatu berri den PATHS (Personalised Access To cultural Heritage Spaces, 2011-2013) proiektu europarrean dihardu IXA taldeak. Beste 5 partaiderekin batera arituko da lanean hurrengo 3 urteetan.\nEuropako Batzordeak finantzatutako proiektu honetan helburua, Europeana liburutegi digitalaren erabilera hobetzen laguntzea da, “ICT-2009.4.1: Digital Libraries and Digital Preservation” ataleko helburuen barruan. Era horretara, jakintza eta kultura anitzeko ikuspegi diferenteak sortuko ditu. Beste zerbitzuren artean kultur lanak bisitatzeko ibilbide gidatuak eskainiko ditu PATHS proiektuak.\nEuropeana Europako eduki digitalen liburutegi erraldoia da. Hainbat museo, liburutegi, agiri eta ikus-entzunezko bildumatarako sarbide irekia da. Bere helburu nagusia Europar Batasuneko ondare kulturalaren digitalizazioa eta babesa da, alegia, Europaren aniztasun kultural eta zientifikoaren zabalkundea erraztea. Liburutegiak 15 milioi ale biltzen ditu gaur egun hainbat formatutan (irudia, testua, audioa eta bideoa).\nInterneteko liburutegi digitalei esker kultur-ondare diren material ugari daude eskuragarri gaur egun. Hala ere, kopuru erraldoi horiek nahasgarriak ere izan daitezke erabiltzaile arruntarentzat, zailtasunak izan baititzake aurkitutako informazio guztia interpretatzen. PATHS proiektuak pertsonalizatutako bisita gidatu interaktiboak eskaini nahi ditu, eta horri esker erabiltzaile arruntak ere eroso mugituko da liburutegi digital horien barruan. Erabiltzaileari maiz proposatuko zaizkio berarentzat interesgarri izan daitezkeen antzeko edukiak eta, gainera, aurkitutako informazioa erraz interpretatzeko laguntza emango zaio.\nPATHSek proposatzen duen nabigazio gidatu berri honek kontuan hartuko ditu bilduma digitalean zehar egin daitezkeen hainbat ibilbide (“path”, ingelesez) posible. Edozein gairi buruzkoa izan daiteke ibilbidea, adibidez, artista eta bere medioei buruz (“Picassoren margolanak”), garai historikoei buruz (“Gerra hotza”), lekuei buruz (“Venezia”), edota pertsonaia ezagunei buruzkoa (“Muhammad Ali”). Ibilbideak sortzeko eta jarraitzeko moduak hainbat izango dira, hala nola, aldez aurretik adituek definitutakoak, PATHS sistemak berak automatikoki proposatuak, edo, nahi izanez gero, erabiltzaileak sortutakoak ere. Beraz, eduki digitaletara iristeko era berritzailea eskainiko dio PATHSek erabiltzaileari, eta gainera erabiltzaileekin izandako esperientzia baliagarri izango zaio sistemari liburutegi digitala bera ere aberasteko. Horretarako PATHS proiektuan erabiltzaileari zuzendutako informazio-atzipen (user-driven information access) teknologia hobetuko da, eta hizkuntza-teknologien bitartez analizatu eta aberastuko dira edukiak. Erabiltzailearen beharretan zentratuko da proiektua, erabiltzaile mota desberdinak identifikatu ahal izateko eta horietako bakoitzari berarentzako ibilbide egokiak proposatzeko gero. Ikerkuntza-helburu horien barruan, ondoko jomugak definitu dira proiektuan:\nOndare kulturalera atzipen egokia egiteko erabiltzaileen beharren analisia egingo da.\nOndare kulturalaren aberasketa nabigazio-sistema hobetu batentzat.\nAtzipen pertsonalizatua eskainiko duen sarbidea.\nSistema eramangarrietara eta Facebook sare sozialetara eramango da.\nErabiltzaileen araberako ebaluazioa egingo da.\nHorretarako ondoko alorretan ikertuko du proiektuak:\nInformazioren atzipena: Erabiltzailearen araberako nabigazioa landuko da eta, horretarako, bere beharrak identifikatu eta modelatu beharko dira.\nHezkuntza eta informatika: Ikasleen beharretara egokituko diren ibilbide tematikoak sortuko dira, nabigazioa modu gidatuan eraman dadin. Edo ikasleari libre utziko zaio bere kabuz egin dezan esplorazioak.\nEdukiaren analisia eta aberasketa: Eduki digitalen errepresentazioa landuko da, batetik bildumako aleen artean erlazioak zehazteko, eta bestetik ale digitalak kanpoko baliabideetara ere lotzeko (adibidez, “Mona Lisaren” margolana Wikipediako sarrera jakin batera, eta “Mona Lisa” opera dagokion Wikipedia sarrerara).\nPATHS proiektuan sei gara bazkideak:\nUniversity of Sheffield (USFD), UK (Koordinatzailea).\ni-sieve Technologies Ltd . Grezia.\nAsplan Viak Internet (Avinet), Norvegia.\nKultur ondasuneko bi enpresa:\nMDR Partners , UK (Proiektu-kudeatzailea).\nAlinari 24 Ore Spa , Italia


Markina-Xemeingo Esku Pilota Txapelketa erabakiko da asteburuan-Lea-Artibai eta Mutrikuko Hitza : Lea-Artibai eta Mutrikuko Hitza\nMarkina-Xemeingo Esku Pilota Txapelketa erabakiko da asteburuan\nDomekan [ekainak 11] jokatuko dira Markina-Xemeingo 40. Esku Pilota Txapelketako finalak. Guztira sei mailatako zazpi partida jokatuko dira 10:00etan hasita; txikiak talde bitan banatuta aritu dira, eta bi final jokatuko dituzte. Gazteen mailakoa izango da lehenengo finala, eta txikien talde biak jokatuko dute ondoren. Atzetik, haurren, umetxoen, umeen eta nagusien partidak jokatuko dira.\nPartidak amaitutakoan, urtero modura, sari banaketa egingo da eta txikienei dominak emango dizkietela ere aurreratu dute Markina-Xemeingo Esku Pilota Taldekoek. Domekako FINALAK hauek izango dira:\nTXIKIAK 1: Franco-Larrinaga/Ibarzabal-Urbieta\nTXIKIAK 2: Gabikagogeaskoa-Sololuze/Albizu-Mandaluniz\nHerri artekoa. Herriko txapelketagaz gainera, Bizkaiko Herri Arteko finalaurrekoa ere jokatuko dute Markina-Xemeingo Esku Pilota Taldeko pilotariek. Bihar [ekainak 9] jokatuko dute joaneko partida Zeanuriko frontoian bertako taldearen kontra. Kadete mailan, Jon Sololuze eta Antxon Azpiazu neurtuko dira Zeanuriko bikotearen kontra, gazte mailan Josu Agirreamalloak eta Aimar Ibarlozak jokatuko dute eta nagusien bikotea Kepa Albizuk eta Mikel Urizarrek osotuko dute. Bueltako partida, datorren zapatuan [ekainak 17] jokatuko dutela azaldu du Peio Urionabarrenetxea Markina-Xemeingo taldeko entrenatzaileak.


igualdad-1 - AhalDugu\nGenero Berdintasunaren arloko alderdi batzuetan aurrerapenak egin badira ere, desberdintasunerako faktore nagusiak ez dira gainditu eta, kasu batzuetan, atzera ere egin dugu haietan: atzerapen horren erakusgarri ditugu, inondik ere, Berdintasunaren aldeko politiketan eta emakumeen lan merkatu dagoeneko guztiz murriztailerako sarbidean zuzeneko eragina duten politika sozialetan (Osasuna, Mendekotasuna, Hezkuntza) bideraturiko murrizketak, eta Abortuaren Legearen erreforma, 18 urtetik beherako emakumeen sexu eta erreprodukzio eskubideak murrizten dituena.\nHein handiagoan jasan ohi dituzte emakumeek gizarteak oro har partekatzen dituen arazoak. Horregatik mintzo gara pobreziaren feminizazioaz, emakumeen langabeziaz, jarduera-tasa txikiagoez, prekarietate handiagoaz, eta abarrez. Halarik ere, badira era berean emakume izateak berak dakartzan arazo batzuk, gizarte ordena jakin baten eskutik datozenak. Izan ere, biolentzia mota desberdinak, zuzenekoak, kultura bidezkoak eta egiturazkoak, sorrarazten ditu eredu heteropatriarkalak, eta hilketa matxistak ditugu haien ondorio agerikoena eta jasanezinena.\nElkarrekin Podemosek ez ditu Genero Berdintasunean atzerapenik onartuko. Historiako protagonistak dira emakumeak eta gizonak, eta guztiok, emakumeok eta gizonok, izan behar dugu haren protagonista. Emakumeek espazio publikoan parte hartzeko aukera eduki dezaten, ezinbestekoa da espazio pribatuko aferak gizonen eta emakumeen artean modu zuzenean banatzea. Planteamendu horrek gure gizartearen eta hartan jokatzen ditugun rolen eraldaketa sakona eskatzen du inolaz ere; ongi ulertu behar dute gizonek genero pribilegioak dituztela eta haiei uko egin behar dietela, berez dagozkien arren askotan haietarako biderik gabe gertatzen diren eskubideak eduki eta batez ere gauzatu ahal izan ditzaten emakumeek.\nFeminista da, zalantzarik gabe, ziklo politiko berria eta horrexegatik orientatu dira Elkarrekin Podemosen proposamenak paradigmaren aldaketara. Gure xedea da emakumeak bizitzako esparru guztietan integratzea eta pertsona guztiek integrazio hori aintzat hartzea, aldaketa globalaren egiazko eragilea izango den aldetik.\nLilurazko ispilatze autoatsegina bizi dugu Genero Berdintasunaren aurrean, gizartearen zati handi batek lorturiko helburutzat daukan aldetik. Zera da, aldiz, benetako errealitatea, diskriminazioa ekiditeko legeak berak ere ez direla betetzen ari: betetzen ez badira ez dago zigorrik, axolagabekeria handia da, eta ekintza soil-soilik kuantitatiboak baizik ez dira garatzen (nola, ekintza positibo batzuen bitartez, kuota batzuk lortu); beharrezkoak izanagatik ere, ekintza horiek ez dira gizarte justuagoa eta berdinagoa egituratzeko aski.\nEzinbestekoa da harago jotzea, desberdintasuna maila guztietan sorrarazten duten bidegabekeriak agerian utziko dituzten neurri kualitatiboei ekitea, haien kausak eta haien ondorioak zertan diren jakiteko. Gertatzen ari dena eta hala gertatzeko dauden arrazoiak ezagututa baizik ez dugu koherentziaz jardun ahal izango.\nPentsamendu bitar matxista eta, harekin batean, genero estereotipoak dakartza berekin eredu heteropatriarkalak. Mundua modu bitarrean interpretatzeko modu honek hierarkia eta arau eredu jakin batzuk sorrarazten ditu, eta gizarte talde nagusi menderatzaileek lantzen eta zehazten dituzte eredu horiek, gainerako taldeek, menderatuek, pentsatzen dutena bigarren planoan utziz. Horrenbestez legeztatu da gizarte desberdintasuna. Arrazoi horregatik, adibidez, hartzen da emetasuna negatibotzat, ahultzat, absentziatzat, ukotzat, kontinente iluntzat eta unibertso arra baino gutxiago den zerbaitzat.\nPlanteamendu hauei aurre egin ahal izateko, beharrezkoa da abiaraziko diren politika guztiek ikuspegi feminista edukitzea, eta horretarako pertsona guztiek parte hartu behar dute haien diseinuan eta inplementazioan, gizarte berdinzalea eraikiko bada eta eredu heteropatriarkala hautsiko bada. Horretarako, ezinbestekoa izango da, halaber, emakume guztiak bestelakotasunari erreparatuz kontuan hartzea, eta genero politikak ez bakartzea, baizik eta, haien zeharkako izaera kontuan harturik, gizartean eragina duten arlo guzti-guztietara hedatzea. Horrela jokatuz ziurtatu eta sendotuko da egiazko Berdintasun eraginkorra.\nGainera, Elkarrekin Podemosen iritziz guztiz garrantzizkoa da arketipo eta eredu heteropatriarkalen dekonstrukzio prozesu honetan gizonak ere inplikatzea, hartan parte hartzea: beharrezkoa da egungo gizarte ereduari aurre egingo dion paradigma berri bat aintzat hartzea, bestelakotasunean berdintasunerantz aurrerako urratsak egingo baditugu.\nLaburbildurik, Politika Feministak dira, gure ustez, tresna indartsu eraginkorrenak, haien zeharkako izaerari eutsiz, gure gizartean nagusi diharduen sistema heteropatriarkal menderatzaileari azkena emateko eta emakumeen eta gizonen artean egiazko Berdintasuna lortzeko. Elkarrekin Podemos osatzen dugun emakume eta gizonen egiteko nagusietako bat da, inondik ere, Euskadin pertsonak, genero edota sexu aukera direla medio, jasaten ari diren desberdintasun edo diskriminazio mota guztiei azkena ematea.


[IRITZIA] “S.O.S. Nafarroako osasun publikoa” | LAB SINDIKATUA\nZerbitzu Publikoak Osasungintza “S.O.S. Nafarroako osasun publikoa”\nIritzi artikulu honetan, LAB Osasunbideko arduradun David Mendazak arduradun politikoei eta osasun kudeatzaileei exijitu die berehala erantzun diezaietela profesionalen eta herritarren beharrei. Era berean, osasun publikoaren defentsa aldarrikatu du:\nBosgarren olatuak soken kontra jarri ditu Nafarroako Osasun Zerbitzuko langileak. Profesionalak falta dira, batez ere erizainak eta fakultatiboak, eta horrek garbi erakusten du gure komunitatea, 600.000 biztanle, bi medikuntza-fakultate eta bi erizaintza-eskola dituena, ez dela gai izaten ari osasunzerbitzu publikoari arreta egokia emateko behar adina profesional erakartzeko.\nLangileen arloan aspaldi hartu behar ziren neurriak hartu ez zirenez, orain, plantillaren egunerokotasunari eragiten dioten hainbat erabaki garrantzitsu nahitaez, presaka eta, kasu askotan, bidegabeki hartu behar izan dira. Horrek guztiak osasunzerbitzu publikoari ospea kendu eta sistema tentsionatu besterik ez du egiten. Gure osasun sistemairaganeko politika neoliberalek ezarritako murrizketak ordaintzen ari da oraindik, eta baliabide publikoen kontura kapital pribatuari mesede egitea bilatzen da uneoro.\nOsasunbideko langile gehienek % 200 eman dute pandemiaren garaian, familia kontziliazioari, oporrei eta, askotan, norberaren osasunari ere uko eginez. Oinarrizko laguntzan eta arreta espezializatuan, plantillak, herritarrekin batera, hainbat gabezia jasaten ari dira,Chiviteren gobernuak osasun publikoarekin duen konpromiso faltaren ondorioz, zalantzarik gabe. Gaur den egunean, hiru ordu baino gutxiagoan pertsona gutxi batzuk Madrileraino eramango dituen tren bat eraikitzeko lanak finantzatzen jarraitzen dute, eta, bitartean, herritar gehienek egunak itxaron behar izaten dituzte etxetik metro gutxira daukaten osasun etxean artatuak izateko.\nKasu askotan, bai langileek, bai tarteko burutzek eskuak lotuak dituzte beren eginkizunak eraginkortasunez betetzeko, eta suminduta daude jasaten dituzten bidegabekeria soziolaboralen aurrean. Horregatik, ikusirik langileen lan-baldintzen bilakaera gaiztoa (prekarietatea, lan-gainkarga, gehiegizko ordutegiak) eta haien osasunbaldintzen degradazioa (arrisku psikosozialak, atsedenik eza, Covid-aren ondorioak), eta kontuan harturik epe laburrean osasun egoera hobetzeko itxaropenik ez dagoela, ezinbestekoa da Nafarroako osasun politika lehenbailehen aldatzea, egiturazko aldaketak ekarriko dituen estrategia batean oinarrituta.\nHori lortzeko, premiazkoa da oinarri batzuk ezartzea eragile politiko eta sozialak, osasunarloko profesionalak, hezkuntza- eta prestakuntza-zentroak, herritarren kolektiboak eta abar kontsentsu batera iristeko eta, denen artean, osasun publikoa blindatuko duen itun sozial bat lortzeko, osasun arloko profesionalek Nafarroako herritarrei estaldura ezin hobea eman ahal izateko.\nLABek arduradun politikoei eta osasunkudeatzaileei exijitzen die berehala erantzun diezaietela profesionalen eta herritarren beharrei, eta gainerako eragile soziopolitikoei, Osasunbideko langileei eta herritarrei eskatzen diegu inplika daitezela osasun publikoaren defentsan, etengabe jasaten dituen erasoen aurrean.


Aralarrek protesta egin du EITBk Erregearen hitzaldia emititzeagatik\nBilboko EITBren egoitzan elkartu dira Aralarreko ordezkariak, eta Erregearen hitzaldia emititzearen aurka azaldu dira bertan.\nAralarreko ordezkariak elkartu dira gaur, Bilboko EITBren egoitzan, Erregearen hitzaldia emititzearen aurka daudelako. Gainera, Patxi Lopez lehendakariaren jokabidea salatu dute, nortasun gatazka sustatzeagatik, eta Espainia, demokratikoagoa izan beharrean, erregeen, erreginen, printzesen, printzipeen eta iratxo gaiztoen herrialdea dela baieztatu dute.\nKontzentrazioan beste ordezkari batzuk ere parte hartu dute: Iratzarri, Aralarreko gazteria, Gazte Komunistak eta Bai Euskal Herriari, beste elkarte batzuen artean. Iosu Murgiak, Bizkaiako Aralarren koordinatzaileak, Aralarrek murrizketa gutxiago egotea aldarrikatzen jarraituko dutela adierazi du, eta murrizketa gehiago izan behar badira Errege-Etxean izatea eskatu du.\nPatxi Lopezek, EITBren kudeaketaren arduradun nagusiak, nortasun gatazkak ez zirela egongo esan zuen, baina egin zuen lehenengo gauza hau izan zen; euskaldun guztiak ordaindutako erakunde publiko bat eskaintzea Erregeak bere mezuak zabaltzeko. Eta ez da solidaritate mezua bakarrik, baita politikoa ere, salatu du. Bere iritziz, aldarrikapen hori azkar ahaztu zuen lehendakariak, euskal gizarteak erregearen eta erregeordetzaren kontzeptua onartzen ez duen arren.\nKrisi garai honetan jendea gaizki pasatzen ari dela adierazi du, eta gogor kritikatu du mezu hau zabaltzen duena Erregea izatea: langabetuen kopurua geldiezina da eta ilusioaren, alaitasunaren eta esperantzaren mezua diru publikoaz bizitzen den pertsona batek zabaltzen du, herriak aukeratu gabe.\nInformazio gehiago:Eitb: Aralarrek protesta egin du EITBk Erregearen hitzaldia emititzeagatik


Sahara munduan basamortu paregabea da, bai bere tamainagatik eta baita bertan sortu den ekosistemagatik ere. Hemen berari buruzko 15 bitxikeria kontatuko dizkizugu gutxienetik harrigarrienera ordenatuta. Noraino irits daiteke Saharako airea?\n15. Munduko handiena\nSahara ez da edozein basamortu, hedadura baitu 9.065.253 kilometro karratu, horrek munduko handiena bihurtzen du. Hala ere, badago jendea askoz txikiagoa dela pentsatzen duenik, bere zati ospetsuenetako batekin okertzen baitute: Mendebaldeko Sahara.\nHurrengo mapa politikoan basamortu honen azaleraren zati bat duten herrialdeak ikus ditzakezu. Koloretakoak dira:\nSahara kokatzen den herrialdeen mapa\n14. Elurrezko paisaia\nFenomeno bitxi eta ezohikoa den arren, batzuetan elurra egiten du basamortu honetan. Hori gertatu da Ain Sefra, Algeria hiriko dunetan. Azken bi aldiak 1979an eta 2016an izan dira.\nFenomeno hau gauez (0 gradu inguruan) lortzen diren tenperatura baxuei esker gertatzen da. Emaitza bideo honetan ikus dezakegun basamortuko paisaia izugarria da.\n13. Basamortuko adur sugegorria\nSaharako fauna nahiko harrigarria da. Animaliarik nabarmenetako bat basamortuko adar sugegorria da. Suge honek buruan adar txikiak ditu ezaugarri.\nKolorea dela eta, erraz ezkutatzen da hondarretan harrapariengandik babesteko edo biktima potentzialei behatzeko. Bere haitzen bidez arriskutsua injektatzeko gai da Veneno.\nSaharako suge arriskutsua\n12. Paradisu oasiak\nDena ez da harea Saharako basamortuan. Zorionez, inguruko lurpeko akuiferoei esker sortu diren oasi ederrak ere aurki ditzakegu. Nabarmentzekoak Awbari, Bajariya eta Gardaya oasiak dira.\nUmm-al-Maa lakua, Libian, paradisu bat basamortuan\n11. Egiptoko basamortu zuria\nElurra edo izotza dirudien arren, Saharako zati hau Farafra basamortu zuria Bere kolorea kareharriari zor dio. Haizeak higatu eta moldatu egin ditu, forma bitxiak sortuz.\nFarafra White Desert, Egipto\n10. Merzougaren kondaira\nErg Chebbi Marokoko duna eremu handia da. Hemen esan ohi da popular bati leyenda. Azaldu duenez, duela urte batzuk Merzouga biztanleek festa bat egiten zuten emakume batek eta bere seme-alabek laguntza eskatu zutenean.\nHaiei jaramonik egin gabe, hil egin ziren. Ondorioz, hondar ekaitz handi batek estali zuen herria betirako. Hori dela eta, eguerdian oihuak entzun daitezkeela dunen artean.\nMarokoko dunarik altuenak\n9. Borrokako bandera\nSaharako Errepublika Arabiar Demokratikoa, Mendebaldeko Sahara izenarekin ere ezaguna, herrialde batzuek Estatu gisa soilik aitortzen duten eremua da. Aurretik Espainiako Sahara izan zen, baina geroago Maroko eta Mauritaniaren jabetza bihurtu zen. Hau da bere bandera:\nSaharako Errepublika Arabiar Demokratikoaren bandera\n8. Zinema basamortua\nSaharako paisaia ikusgarriek film ospetsuak egitea lortu dute bertan. Horietako bat da Star Wars, Tataouine bezalako lekuetan grabatu zen urtean Tunisia.\nBasamortu hau bere eszenarik ospetsuenetako batzuetarako aukeratu duen beste grabazio ospetsua da Galdutako arkako erasotzaileak, Indiana Jonesen abenturetako bat kontatzen duena.\nTataouine, Tunisian: Star Wars-en kokapena\n7. Basamortuko haitz-pinturak\nIraganean, Saharako basamortuko biztanleek grabatuak uzten zituzten kobazuloetan edo aterpeetan bezalako lekuetan. Gaur egun arte zati on bat gorde da. Puntu ugariren artean, Gilf Kebir goi ordokia nabarmentzen da, urtean Egipto eta Libia. Animaliak, pertsonak eta marrazki abstraktuak irudikatzen ziren.\nSaharako basamortuan aurkitutako labar-pinturak\n6. Basamortuko azeria\nAzeri espeziea txikiagoa munduko Saharan dago. Fennec edo basamortuko azeria bere belarri handiengatik nabarmentzen da, eguneko tenperatura altuetan fresko mantentzen laguntzen baitute. Lurpeko aterpeetan bizi den gaueko animalia da.\nFénec: munduko azeri txikiena\n5. Tuniseko laku gazia\nChott el Djerid Saharako gazirik handiena da, 7.000 kilometro koadro ditu. Laku honek ura euri sasoian bakarrik du. Urteko gainerakoan, eguraldi beroa dela eta, lehor izaten jarraitzen du.\nSaharako laku bereziena\n4. Landare berezia\nJerikoko arrosa oso landare berezia da bere erresistentziari esker. Lehortzen denean, bere adarrak uzkurtzen dira eta bola bihurtzen da. Beraz, gera daiteke urteetan zehar. Hala ere, hezetasuna edo ura aurkitzen duenean, berriro hidratatu eta jatorrizko formara itzultzen da. Ohikoa da basamortuko zati handi batean aurkitzea.\n3. Piramide ezezagunak\nEgiptoko piramideak mundu osoan ezagunak diren bitartean, Sudan ez dira. Hauek kushitarrak dira, K. a. 260 eta K. a. 300 artean bizi zen jendea. Guztira 250 piramide daude, egiptoarren antza dutenak, baina txikiagoak eta inklinatuak dira.\nSaharako piramide ez hain ospetsuak\n2. Beste jatorri bat\nSinetsi edo ez, garai batean Sahara oihan handia zen. Badaude hipotesi desberdinak horren eraldaketa azaltzen dutenak. Batzuek diote duela milioika urte Tetis itsasoa lehortzeagatik basamortu bihurtu zela. Beste teoria batzuek diote duela 5.000 urte inguru gertatu zela.\nSaharako basamortuaren eraldaketa\n1. Ozeanoaz haratago\nSaharako aire geruza, SAL (Saharan Air Layer) siglaz ere ezaguna, harea partikula mikroskopikoz betetako aire lehor kantitate handia da. Harrigarria bada ere, aire masa horiek 7.500 km baino gehiago egiten dituzte eta Karibeko itsasoko edo Erdialdeko Amerikako eremuetara iritsi dira. Hurrengo aireko argazkian fenomeno hau ikus dezakezu:\nSaharako aire geruza baten satelite irudia - NOAAren fototeka\nGainera, bideo honek erakusten duen moduan, hainbat ikerketa egin ondoren, NASAk hiru dimentsiotan erakutsi ahal izan du Amazoniara zenbat hauts mugitzen den:\nHugo Casanova 19 / 10 / 2017\nInteresgarria ... Biztanleriaren% 99k ziurrenik inoiz gehiago jakingo ez duten lekuak, hala ere, egunen batean beti egotea espero dugu ...\nJordi Badia Pinyol 12 / 08 / 2017\nGustatzen zait ere, baina uste dut baso edo oihan bihurtu beharko genukeela klima aldaketa izugarri murrizteko, hori ez egiteak suntsitu egingo gaituelako eta Europako erdialdeko herrialde hotzagoetara emigratzera behartuko gaituelako, ondorioz, gainpopulazioa eta xenofobia.\nSusana 30 / 03 / 2017\nIruditzen zait Saharako basamortuak leku liluragarriak dituela. Oso interesgarria litzateke Star Wars filmatu zen lekua bisitatzea, baina ez dakit zein den gaur egun Tunisian dagoen egoera. Arriskutsua izango da edo herrialdea ondo dago orain?\nMirian gonzalez 16 / 10 / 2011\nEsperientzia zoragarria eta ahaztezina, ezin dut zer alderatu. Animaliak oso leunak eta nobleak dira, eta arduradunak mutilak oso pertsona adeitsuak, adi eta atseginak, osasuntsuak dira. Hondarraren kolorea ederra da eta oso fina eta oso zabala da non ez duela amaierarik. Maite nuen.\nPablito 29 / 09 / 2009\nOso ona, super hormigoia eta oso zehatza. Eskerrik asko.


Bilboko itsasadarreko eremuen gida\n2008ko apirilaren 17tik maiatzaren 21era\nLara Almarcegui (Zaragoza, 1972) proiektu berri batean aritu da lanean azken urte honetan, eta proiektu horren ardatzak Bilboko itsasadarraren ertzak eta azken hamarkadetan ibaiertz horietan etengabe izaten ari diren birsortze- eta eraldatze-prozesuak dira. rekalde aretoaren Kabinete Abstraktuko banakako erakusketan, Almarceguik ingurune horretan lortu dituen emaitza artistikoak bildu ditugu. Lan horren abiaburuak zerikusi zuzena du artista honek aurreko lanetan izan dituen prozedurekin: artistak arretaz eta sakon aztertzen ditu hutsik, erabili gabe edo bertan behera utzita geratu diren lursailak, hala hirigintzako plangintzarik gabe daudenak, nola etorkizunean erabat eraldatzeko bidean daudenak. Ikerketa horien emaitzak argitalpen-euskarri berezi batean aurkezten ditu, artistak berak "eremuen gida" deitu duen euskarri-motan. Orain arte, hiru gida eman ditu argitara, eta hiruretan mota horretako lursailak ikertu ditu; honako hauek dira: Guía de Terrenos Baldios de São Paulo (2006ko abuztua), Guide to Al Khan (2006ko abendua) eta Terrenos Baldios da Zona Portuária de Lisboa (2007ko iraila).\nLara Almarceguik Kabinete Abstraktuan duen erakusketaren harian argitaratutako Bilboko itsasadarreko eremuen gidan, artistak Bilboko itsasadarreko eremuen sorta bat aukeratu du eta informazioz betetako gida bat osatu du horrekin. Gidak Ibaizabal ibaiaren bi ertzak hartzen ditu barne, Basauriko udalerrian hasi, eta itsasadarra Bizkaiko Golkoan itsasoratzen den arte. Bilboko Portuaren lursail hutsen gida honek ibilbide zabala egiten du hiriaren industrializazioan, krisialdian eta birmoldatzeko prozesuan barrena.\nBilbon, une hauetan, hirigunea sakon eta arin ari da eraldatzen. Hiria eraldatzeko oraingo prozesu hau XIX. mendearen bukaeran eta XX. mendearen hasieran izan zen aldaketarekin erkatu dezakegu. Izan ere, garai hartan Bilbo portu- eta industria-giroko hiri handia bilakatu zen, meatzaritzaren, industria siderurgikoaren eta itsasontzigintzaren garapenari esker. Laurogeiko hamarkadan industrian izan zen krisialdiaren ondorioz, berriz, itsasadarraren ertzetan kokatuta zeuden industria garrantzitsu asko itxi eta eraberritu zituzten; eta, era horretan, portuko jarduerak kanpoaldeko badiara eraman ondoren, Ibaizabal ibaiaren ertzak berreskuratu zituzten.\nrekalde aretoan dagoen erakusketa ikustera etorriz gero, doan eskuratuko duzu gida.


Deialdia, bizitzako momenturen batean dantzariak izan diren guztiei dago zuzenduta eta gaur egun ere, agian dantzatzeko aukera gutxi izanda ere dantzari kontsideratzen segitzen direnei. Elkarretaratzea Mar del Platan izango da, ekainaren 10 eta 11an eta luzatzen den erronka, egoera berean daudenekin egun horretarako dantza bat prestatzea. Bestalde, urtarrileko azkeneko asteburuan gauzatu zuen 2017ko Jaialdiaren balantze baikorra egiten du Denak Batek.\nKubako Euskal Etxea bere 140. urteurren programa ari da marrazten: Euskal zinea Argentinatik iritsiko da\nUztailaren 8tik 16ra bitartean ospatuko du La Habanako Euskal Etxeak bere 140. urteurrena eta nahiz eta ekintzen programa oraindik erabat itxita ez egon, baieztatuta dauden aktibitateen artean dagoeneko aipa daitezke: instituzioko kide eta lagunen arteko bilkura, Joseba Gotzonen kontzertuak eta Euskal Zine Zikloa. Euskal Zine Zikloa Buenos Airesko Zine Ibiltariaren arduradunen esku egongo da.


Espainiako Airearen Kalitateari buruzko V. Mintegia Santanderren hasiko da datorren astelehenean | Consumer\nEspainiako Airearen Kalitateari buruzko V. Mintegia Santanderren hasiko da datorren astelehenean\nGiza jarduerak ingurumenean duen eraginari buruz eztabaidatzeko balioko du topaketak.\narabera: Ostirala, 2006ko urriaren 13a\nIngurumen Ministerioak eta Kantabriako Gobernuak antolatuta, Espainiako Airearen Kalitateari buruzko V. Mintegian aztertuko da giza jarduerak ingurumenean eta ingurumenean duen eragina. Ekitaldia datorren astelehenean hasiko da, Santanderren, eta bi egun iraungo du. Madalena Jauregian izango da gai honi buruzko ponentziak eta mahai-inguruak aurkezteko.\nIzan ere, azken bi hamarkadetan izandako aurrerapenak gorabehera, airearen kutsadura oraindik ere kezkagarria da Espainian eta Europan. Oraindik ere kutsadura atmosferikoaren arazoak daude, eta hori, hainbat azterlanen arabera, arriskutsua da giza osasunerako eta ingurumenerako. Europako Batzordeak Atmosferaren Kutsadurari buruzko Estrategia onartu zuen 2005eko irailean, eta 2020rako helburu handiak ezarri zituen. Gainera, Europako Kontseilua airearen kalitateari buruzko zuzentarau berri bat eztabaidatzen ari da, hura hobetzen jarraitzeko urrats berri gisa.\nTopaketaren helburua da administrazio publikoko taldeek, sektoreko profesionalek, ikerketa-zentroek, erakunde pribatuek, gobernuz kanpoko erakundeek eta abarrek parte hartzea. Horiek guztiek Europako araudien proposamen berrien alderdi nabarmenenak eta Espainian duten aplikazioa aztertuko dituzte, bai eta esku hartzen duten administrazioen artean irizpideak bateratzeko beharra ere. Halaber, Airearen Kalitateari eta Atmosferaren Babesari buruzko Lege berriak ekarriko duen erronka eta ondorengo garapena aztertuko dira.\nairea kalitate mintegi


Autoentzako osagaien salmentak % 15 jaitsi dira – Ekonomiaren KZ\nAutomobilgintzako hornitzaileen sektoreak 30.200 milioi euro fakturatu zituen 2020an, aurreko urtean baino % 15,7 gutxiago. Murrizketa aurreikusitakoa baino txikiagoa izan bada ere, eta ibilgailuen ekoizpenaren beherakada baino txikiagoa (-% 19,6), 2015eko zifretara jaitsi da. Automobilgintzako Hornitzaileen Espainiako Elkartearen (Sernauto) datuen arabera – Sektoreko mila enpresa baino gehiago ordezkatzen ditu –, fakturazioa % 10 handituko da aurten, 33.220 milioi eurora iritsi arte, eta oraindik 2019ko zifrak baino baxuagoa da, azken urtea baita osasun-krisiak sektorean eragina izan baino lehen. Aurreikuspenen arabera, 2022ra arte ez da suspertuko.\n“Datu horiek pandemiak gure industrian izan duen eragina adierazten dute. Ahalegin handiak egin behar izan ditugu, beste enpresa askok bezala, egoerara egokitzeko eta produkzioari eta lanpostu gehienei eusteko “, azaldu du Maria Helena Antolin Sernautoko presidenteak prentsaurrekoan.\nIzaera esportatzaile handiak (fakturazioaren % 60) saihestu egin du beherakada handiagoa izatea: 2020an, sektoreak 17.900 milioi euroko osagaiak esportatu zituen, 2019an baino % 13,8 gutxiago. Estatuko merkatuko fakturaziotik (12.300 milioi euro) 7.740 milioi ibilgailu-fabrikatzaileak ekipamenduz eta osagaiez hornitzeko dira (-% 21) eta 4.560 milioi ordezko piezen merkatutik datoz (-% 13,5).\n2020an bizi izan den egoera konplexua gorabehera, hornitzaileek inbertsio handia bideratu zuten I+G+b arlora, industria-eraldaketa bermatzeko eta abangoardia teknologikoari jarraitzeko. Hala, iaz, inbertsioa fakturazioaren % 3,6an mantendu zen, 1.075 milioi euro guztira, hau da, industriaren batez bestekoaren hirukoitza. Sektoreak 212.500 lanpostu zuzenekin itxi zuen urtea, % 5,7 gutxiagorekin.\n← AEB munduko ekonomiaren lokomotora izango da\nLGSren igoerak 100.000 lanpostu suntsitu ditu, EBren arabera →


262/2020 DEKRETUA, azaroaren 10ekoa, Finantzen Euskal Institutuko zuzendari nagusia kargutik kentzeko dena. - Eusko Jaurlaritza - Euskadi.eus\n262/2020 DEKRETUA, azaroaren 10ekoa, Finantzen Euskal Institutuko zuzendari nagusia kargutik kentzeko dena.\nArtikulu bakarra Josu Iñaki Garay Ibáñez de Elejalde jauna Finantzen Euskal Institutuko zuzendari nagusiaren kargutik kentzea, beste kargu bat beteko baitu Administrazioan, eta egindako lanagatik eskerrak ematea.\nJaurlaritzari buruzko ekainaren 30eko 7/1981 Legearen 18. j), 26.6 eta 29. artikuluetan ezarritakoaren arabera, Ekonomia eta Ogasuneko sailburuaren proposamenez, eta Gobernu Kontseiluak 2020ko azaroaren 10ean egindako bilkuran proposamena aztertu eta onartu ondoren, hau\nVitoria-Gasteizen, 2020ko azaroaren 10ean.\nIkus: 411/2013 DEKRETUA, irailaren 10ekoa, Finantzen Euskal Institutuko zuzendari nagusia izendatzeko dena.


Espainiako Gobernuak atzera egin du: haurrek kalera ateratzeko aukera izango dute - Uribe kosta - Hiruka.eus\nEspainiako Gobernuak atzera egin du: haurrek kalera ateratzeko aukera izango dute\nAxier Lopez / Argia 2020-04-21 21:10\nJasotako kritika andanagatik iritziz aldatu behar izan du Espainiako Gobernuak. "Espainiakoa entzuten dakien gobernua denez", Osasun ministro Salvador Illak adierazi du haurrek paseoak emateko aukera bermatuko dutela.\nOsasun ministro Salvador Illak esan du asteazkenean Kongresuak Alarma Egoeraren dekretuaren luzapena onartuz gero, horrek eskumena ematen diola berari neurriak ezartzeko. Eta hartuko dituen neurri horien artean haurrei paseoak emateko aukera dagoela.\nIllak ez du azalpen gehiago eman nahi izan gai honen inguruan. Kazetariek galdetu diote ea zergatik aldatu duten jarreraz lau ordutan eta paseoak bermatzea zehazki zer esan nahi duen. Ez duela krontraesanik ikusten goizean eta arratsaldean gobernuak adierazitako neurrien baldintzen artean, eta "zuhurtziaz" jokatzen jarraituko dutela adierazi du, betiere "gizarteari eta adituei entzuten dakien gobernua delako Espainiakoa".\nKritika asko ordu gutxian\nKritika asko jaso du goizeko neurriak. Alarma Egoeraren luzapen berria ez babesteko mehatxua egin du PPk: "Dekretua aztertuko dugu eta erabakiko dugu". Ciudadanos alderdiko bozeramaile Ines Arrimadasek haurren neurria aldatzea eskatu du.\nMas Pais, ERC eta Madril, Aragoi, Andaluzia eta Galizako ordezkariek ahoab bilorik gabe hitz egin dute haurrak heldu batekin supermerkatura, farmaziara edo txakurra paseatzera joateko baimenaz. Zentzugabekeritzat jo dute horietako askok. Generalitateko presidente Quim Torrak esan du neurria "absurdua" zela.\nPodemos barrutik ere kritikak\nOsasun ministroaren prentsaurrekoaren aurretik, Pablo Echeniqueren ahotik, Podemosek eskatu dio bera kide den Espainiako Gobernuari jarreraz alda dezan. Aurretik, Bartzelonako alkate Ada Colauk jarrera aldatzeko eskatu dio gobernuari. Teresa Rodríguez Andaluziako parlamentariak eta Arabako Podemoseko diputatu Juan López de Uraldek publikoki ere kritikatu dute neurria.\nArgia aldizkaritik hartu dugu artikulu hau, Creative Commons-en CC BY SA lizentzia baliatuta. Ikusi hemen jatorrizko artikulua.\nHaurrek "helduei erosketak egiten laguntzeko" baimena izango dute 27tik aurrera, baina ez paseoan ibiltzeko\nAxier Lopez / Argia api 21 Uribe Kosta\nGaurko Espainiako Ministro Kontseiluaren ostean azaldu dituzte apirilaren 27tik aurrera indarrean jarriko diren haurrentzako konfinamenduaren baldi...


Sexu jazarpena salatutako langile bat kaleratu dute | Ekonomia | Berria\nLAB sindiaktuaren protesta, atzo, Bilbon. ARITZ LOIOLA / FOKU\nBILBO. LABek jakinarazi duenez, duela hilabete batzuk Berriztu enpresako langile batek beste langile bat salatu zuen sexu jazarpenagatik. Sindikatuak adierazi duenez, enpresak ez zuen neurririk hartu, eta, horren ondorioz, beharginak gaixo baimena hartu behar izan zuen, egoera horretan lan egiteak «tentsio handia» eragiten ziolako. Langilearen osasuna ziurtatu eta sexu jazarpenaren aurkako protokoloa eskuragarri jarri beharrean, gaixoaldiaren lehen egunean batzorde bat izendatu zuten egoera kudeatzeko.\nSindikatuak salatu du batzorde hori ez zela izan baliagarria, ez baitzuen bere ekintzen berri eman, ezta langilearen esana kontuan hartu ere; nahiz eta hark idatzi bat bidali zien gertatutakoa kontatuz.\nSindikatu abertzaleak azaldu du aste batzuk igaro ostean bi beharginek lan egiten zuten adingabeen zentroan egoera larri bat izan zutela, eta Poliziari deitu ziotela, bi langileen osasuna jokoan zegoelakoan. Gertaera horren ondoren, Berriztu enpresak «zigor gogor bat» jarri zion sexu jazarpenaren salatzaileari, eta lanetik bota zuen .\n«Onartezintzat» jo du LABek Bizkaiko Foru Aldundiarentzat lan egiten duen gizarte arloko enpresa batek holako ekintzak babestea. Aldi berean, ohartarazi du gizarte zerbitzuak pribatizatzeak holako salaketak egotea eragiten duela.


Judith Goenaga, Mendaroko aldibereko xake txapelketan - - Maxixatzen.eus\nAnaitasuna Kakute Xake Taldea 2019-07-08 09:10\nJoan den zapatuan, Mendaroko xake taldeak antolatuta xakeko aldibereko saio bat jokatu zuten hainbat jokalarik Mendaron. Bertan, Azkoitiko Anaitasuna xake taldeko Judith Goenaga xakelariak parte hartu zuen.\nMendaroko xake taldeak antolatuta Javi Muñozen gidaritzapean, xakeko aldibereko saioa jokatu zuten hogei tauletara. Txapelketa hori Mendaroko herriko plazan jokatu zuten, eta Anaitasuna xake taldeko Judith Goenaga xakelariak parte hartu zuen bertan.\nGisa horretako txapelketetan jokalari baten aurka hogei lagun aritzen dira aldi berean lehian. Horretarako, Azkoitiko Anaitasuna xake taldeko Judith Goenaga gonbidatu zuten eta lan bikaina egin zuen. Hamazazpi partida irabazi zituen eta hiru galdu, lau orduko lehiaren ondoren. Adin eta sexu ezberdinetako jokalarien aurka aritu zen.\n«Oso nekatuta amaitu dut, baina oso gustura nago egindako lanarekin. Gainera, oso eskertuta nago lan honetarako gonbita jaso izanagatik, oso berezia eta oso polita izan baita saioa. Aurreko egunetan oso urduri egon nintzen, lehenengo aldiz parte hartu dudalako horrelako saio batean. Jose Luis Larrañaga eta Carlos Sánchezen laguntza eta gomendioak asko eskertzen ditut», azaldu du Goenagak txapelketaren ondoren.\nBestalde, Anaitasunako zuzendaritza taldeak Goenaga zoriondu du zapatuan egindako lanarengatik, eta haren lana eskertu du.


The Martian (Ridley Scott) | EIBZko liburutegia\nPelikula, ordea, ez doa puntu horretatik askoz harago. Argumentuak egoera dramatiko larri andana sortzeko aukera eman arren, zuzendari ingelesaren filma Watneyk nabe barruan landatzen dituen patatak bezala geratzen da, oxigenorik gabe erdibidean. Deigarria da protagonistak bizi duen errealitatea hain lazgarria izanda, bere biziraupena kolokan jar dezaketen oztopoei hain pisu gutxi ematea, erronka gehienak Damonen pertsonaiak segituan konpondu ditzakeen arazoak besterik ez dira. Hain da optimista filma, ikusleak une batean ere amaiera zoriontsua zalantzan ez jartzea eragiten duela. Zentzu horretan, astronauta Marten dagoen bitartean, NASAk Damon salbatzeko egiten dituen ahaleginek ez diote ez suspense ez zirrararik gehitzen argumentuari. Biziraun eta bertatik ihes egiteko beharrezko dituen janari eta bestelako hornidurak mantentzeko ahalegina eta bertan abandonatu zuten astronauta-taldearen patuaren artean sor zitezkeen dinamikak azalean geratzen dira. Argazkigintza ikusgarriak planetaren desertu izaera eta protagonistaren isolamendua adimenez islatu, eta umorea gag puntualen bitartez ere freskotasunez baliatzen duen arren, optimismo hori bera da azken finean filmaren ahulezietako bat; egoera horretan esploratu zitezkeen dinamika dramatikoak alboratzea eragiten duelako.\nJessica Chastain, Chiwetel Ejiofor, Jeff Daniels, Kate Mara eta Sean Benn… The Martianek aktore zerrenda izugarria du, egun Hollywoodeko aurpegi ezagunenen artean daudenak, baina euren presentziak filmaren hari dramatikoaren ahuldadea ezkutatzeko besterik ez dute balio. Ulergarria da kontakizuna protagonistan zentratzea, baina faltan botatzen da Marte utzi ondorengo astronauta kideen jarduna eta Lurreko biztanleek gertaeraren aurrean izandako erreakzioak gertuagotik ezagutzea. Hau islatzeak istorioari hainbat geruza gehitu eta aberastasuna emango lioke. Hala eta guztiz ere, Matt Damonek lan txukuna egiten du istorioaren zama erabat bere sorbalden gainean hartu eta aurrera ateratzean, ikusleak bere egoerarekiko hurbiltasuna sentitzea lortzen du modu eraginkorrean.\nKolonizazioa, planeta ezezagun bat konkistatzea, planeta horren jabetza… egun pil-pilean jarraitzen duten eztabaidagaiak protagonistaren ahotan jartzea da filmaren indarguneetako bat, AEBk azken hamarkadetan abian jarritako kanpo politikaren inguruan hausnartzeko bidea irekitzen duelako. Gai hauek trataturiko modua, ordea, Scotten lehen filmetako estilotik oso urrun geratzen da. Lan berria Blade Runner eta Alien klasikoekin alderatzeak krudela eman dezake, edukian zein forman bestelako asmoak dituzten filmak direlako, hasierako hondar erauntsi bortitzaren estetikarekin azken honen unibertsoko elementu paretsuak esploratzeko itxaropena piztu arren. Nabari da zientzia fikzioaren sakonean dauden giza gatazkei heltzeko modua askoz anbizio gutxiagokoa dela.\nKategoria Batxilergoa, D eredua, Euskara, Iritzi testua, Kameraren atzean, Zinema, etiketak AEB, Matt Damon, NASA, Ridley Scott by liburutegia. Gorde lotura.


Txakurrentzako aterkia | Txakurren Mundua\nMomentu batetik bestera gure animalitxoarekin irteten garen euri sasoi honetan euri zaparradak ezustean har gaitzake, eta gure animaliarekin nola ibiltzen garen eguzkitakoa, txakurkumeak bustitzeko eta baita gaixotzeko arriskua ere badu.\nHala ere, beti esan dugun moduan, merkatuak produktu bitxi ugari ekartzen dizkigu gure txakurrei, beraz, gaur egun lau hankako lagunentzako aterkia ere aurki dezakegu. Horregatik, euria egiten duenean eta gure txakurrak bere burua lasaitzera atera behar duenean, jada jakingo dugu gu bakarrik ez garela izango euritik babestuta, baina baita gure txakurrak ere bere burua babestuko du.\nJende askorentzat barregarria bada ere txakur aterki, Nire esperientziaren arabera, asmakizun bikaina dela esan dezaket, eta horrek oso erraza izango du arratsaldean edo goiz euritsu batean animaliarekin parkera edo kalera atera behar izatea. Asmakizun hau txakurraren lepokoari lotuta dagoen aterkia biltzen duen lokarria da. Jabeen janzkerarekin bat datozen diseinu desberdinak aurki ditzakegun arren, une honetan Espainian aurkitzen den bakarra plastikozko aterkia gardena da, 20 euro gutxi gorabeherako balioa duena.\nHala ere, bezalako herrialdeetan Ingalaterra ia egunero euria egiten duen lekuan gutxien pentsatzen dugunean, aterki hau, dogbrella izenarekin ezagutzen dena, diseinu eta estilo desberdinetan aurki daiteke. Aurrerantzean, eta asmakizun mota horiek erabiliz, zure txakurrak ez ditu zaintza deseroso horiek erabili beharko bustitzea saihesteko.\nArtikuluaren bide osoa: Txakurren mundua » Txakur orokorrak » Txakurren osagarriak » Txakurrentzako aterkia


Argentina Archives - Filipinetatik\nHasiera » Argentina\nPosted in Argentina, Lagunak\nMarco Aresta (Lisboa, Portugal, 1982) arkitektoa eta artista plastikoa da. Buenos Airesko Unibertsitatean (UBA) irakaslea da eta Diseinu Bioklimatikoetan ikerlari zuzendaria da. Argentinako hiriburutik urrun bizi da ordea, El Hoyo, Patagoniako Chubut probintzian. Han arkitektura biologikoari buruz argitaratu berri duen liburu berria aitzaki hartuta solasaldi txiki bat izango dugu eskualde horretan lantzen den eraikuntza metodo horri buruz. Liburua erosteko egin klik hemen. Zergatik...\nRosarioko kom indigena urbanoak\nPosted in Argentina, Bideoak, Bolivia, Paraguai\nMilioi bat eta erdi lagun bizi dira Rosarioko (Santa Fe probintzia) eremu metropolitarrean. Argentinako hirugarren hiri handiena da eta kanpoaldeetan txabolagune asko ditu. Horietako bat da Los Pumitas auzo umila. Trenbideak irudikatzen duen muga ikusezina igarota, erdigunetik sei kilometro ingurura oso bestelako errealitate batekin egin dut topo. Errepide nagusitik desbiratzerakoan kaleak asfaltatuak egoteari uzten diote eta hemen instituzio publikoen presentzia oso txikia da. Nire zain...\n1980. hamarkadan Euskal Herriko kale-paisaiaren parte ziren kale-txakurrak. Ikastolatik etxerako bidean behin baino gehiagotan egiten zidaten konpainia. Nire desilusiorako eta amaren lasaitasunerako ez zuten etxeko portalaren muga sekula igarotzen. Amoñaren Florida auzora, Hernaniko Primo de Riveraren etxe-blokeetara joaten nintzenean, aitona eta amona bankuan eserita kontu-kontari topatzen nituen. Haien ondoan logale arpegiarekin chihuahua arrastoak zituen txakur potxolo txiki bat egoten...\nDefentsarako edo errepresiorako polizia ereduak\nPosted in Argentina, Bideoak\nPasaden astean Ganbarako (Radio Euskadi) bi irratsaio entzun nituen arretaz. Lehendabizikoan, martxoaren 26koan (102 minututik aurrera), hainbat gairekin batera Madrilgo “duintasunaren aldeko martxaren” ondoren gertatuko istiluak izan zituzten hizpide solaskideek, bigarrengoan (hurrengo egunean), martxoaren 27koan (30:20 minututik aurrera), LOMCE legearen aurka Bilbo eta Iruñean egindako mobilizazioetan izandako istiluak aztertu zituzten. Bi saioetan Xabier G. Ramsden, Ganbarako...\nFutbola, aberria eta publizitatea\nAzken urteetan argentinar publizitategileek mundu mailan ospe handia lortu dute bere sormen eta originaltasunari esker. Egia da, telebistako iragarkiak askotan programazioa bera baino dibertigarriagoak direla (niretzat spot jatorrenak Lucchetti janari etxearenak dira). Aurten gainera, Munduko Futbol Txapelketa Brasilen ospatzen denez, oihartzun handieneko iragarkiek futbolaren gaia darabilte. Gabonetatik hona, futbol irudiekin eta aberria goraipatzen duten mezuekin bonbardatu gaituzte eta...


Labeque ahizpen 'Amoria' diskoaz Mikel Chamizo, 'Faktoria'n\n'Labeque ahizpek Euskal Herriarenganako maitasuna adierazi dute 'Amoria'n'\nKatia eta Marielle Labeque ahizpek abuztuaren 24an argitaratu zuten "Amoria" diskoa. Mikel Chamizo musika klasikoan aditua da eta Labeque ahizpen lanari buruz hitz egin du 'Faktoria'n.\n"Amoria" diskoa argitaratu zuten Katia eta Marielle Labeque ahizpek abuztuaren 24an. Aurkezpena Donostiako Musika Hamabostaldian egin zuten. Hamabostaldiko gauzarik onena izan zela diote adituek. Mikel Chamizo musika klasikoan aditua da eta Labeque ahizpen lanari buruz hitz egin du 'Faktoria'n.\nAmoria hitza maitasuna adierazteko euskal hitz zahar bat da. "Labeque ahizpek Euskal Herriarenganako maitasuna adierazten duten lan honetan", adierazi du Chamizok. Baionak jaiotakoak dira, baina goiz joan ziren Parisera. "Euskal Herriaren inguruko interesa birsortu zaie, eta maitasun horretatik disko hau sortu da".\nLan horrek azken 500 urtetako euskal musika biltzen du. Errepertorio popularra ere sartu dute. "Nahasketa arriskutsua eman dezake, baina oso ondo" egin dutela aitortu du musika klasikoan aditua den Chamizok.


Izartxoren kabalkada, 50 urteak ospatzeko ! — dantzan.eus\nHemen zaude: Hasiera › Komunitatea › Pierre Latasa Goya › Izartxoren kabalkada, 50 urteak ospatzeko !\nKabalkada, Uztaritze, 2018-10-13. Argazkia: Pierre Latasa Goya\n2018ko urriaren 13an eta 21ean, Uztaritzeko Izartxo dantza taldeak Kabalkada egin zuen bere 50 urteak ospatzeko. Arratsaldeko 4etan eman zuten, Uztaritzeko pilota plazan.\nTaldea 1968an sortu zen, Koldo Zabalaren laguntzari esker eta 1970etik aitzina bere helburu nagusietako bat kaskaroten ohitura mantentzea izan zen. Musika kurtsoak plantan ezarriak izan ziren ere bai eta aski fite Iparraldeko musika eta dantzaren eragile inportante bilakatu ziren Izartxo eta Errobiko Kaskaroten elkartea.\nDirudienez, Kabalkada muntatzeko ideia aspaldikoa zen, azken urteetan herri anitzetan berpiztu direlako kabalkadak, zintzarrotsak, toberak... Beraz 50 urteak aitzakitzat harturik, Kabalkada muntatzea bururatu zitzaien. Horren egiteko, Izartxoko dantzariak, herriko antzerkilariak eta kantariak bildu ziren eta 2017an lanean hasi ziren.\nDantzari dagokionez, Jose Cazaubon eta Arantxa Lannes izan dira koregrafoak eta hiru zati bereizi dituzte: lehen partean dantza tradizionalak: kaskarot martxa, euskaldunak-sorginak, kadrillak eta abar; bigarren partean fandango sorkuntza bat aurkeztu dute eta hirugarrenean, Uztaritzeko ihauterietako dantzak eman dituzte, zirtzilak, abereak eta maiak atera dira garai bateko sorkuntzak erakusteko.\nHauxe izan zen emanaldiaren egitaraua :\nLehen agerraldia :\n- Herriko dantzak (Uztaritzeko Kaskarotak- Bolantak - Azkaindarrak- Urbeltzen kontradantza)\n- Kantuak Zazpi Euskal Herriek - Plazara, Euskara plazara)\n- Toberak / Bertsoak\nBigarren agerraldia :\n- Fandango / Arin arin\n- Kantuak (Ez, ez dut nahi - Bake mina)\nHirugarren agerraldia :\n- Ihauteriko dantzak (Su Jautzia- Ihaute porrusalda)\n- Kantuak (Lagun etor gurekin - Abertzale jaio nintzan)\n- Dantza (Birubi)\nLaugarrena: Agurrak / eskerrak\n- Fandango Arin arin deneri idekia\nIkus dezakezuen bezala, toberak izan dira, Aritz Videgainek idatzi dituenak. Gai nagusia hau zen : "2118an gira, Euskal Herriak independentzia lortu berria du, Euskal Errepublika berrian, Uztaritzek Lapurdiko Hiriburua bilakatu nahi luke, garaian bezala..." Uxerra, epailea, prokuradorea, abokatua eta hainbat pertsonai ikusi ditugu. Hementxe duzue antzerkiaren lapurben bat, sarreran emandakoa hurbildu ziren jendeeri :\nAntzerkiaren aurkezpena :\n2118. Euskal Herriak independentzia lortu eta lehenbiziko Euskal Errepublika sortu du. Orain, bere lurralde eta instituzioaren antolaketa finkatu behar ditu. Horretarako, Errepublikak Epaile nagusi bati galdetu dio lurraldeko zazpi hiriburu ofizialak aukeratzea zazpi probintzia historikoetan oinarrituz. Gaur, Epaile jauna Uztaritzen dugu, Uztariztarrek heien herria hiriburu izateko aldarrikapena egin dutelako. Epaile jaunak aldarri honen bidezkotasuna aztertu beharko du eta auziaren bukaeran, Lehen Euskal Errepublikako Lapurdiko hiriburua zein izanen den deliberatu.\nLehen taula :\nUxerrak auzi honen aktore nagusiei harrera egiten die, hala nola, jaun Epaile nagusia, jaun Fiskala eta andere jaun biez bat Abokata. Epaile jaunak Abokatari eskatzen dio elementu konkretuak aurkeztea Uztaritzek Euskal Errepublikaren sorreran eta Euskal kulturaren garapenean izan duen funtsezko eragina frogatzeko. Horretarako, Abokatak bere lehen lekukoa etorrarazten du. Mattin Espartin du izena eta 1960ko hamarkadan Uztaritzek ukandako garrantzia erakusten saiatuko da, batez ere euskal kantua eta dantzaren garapenean.\nEpaileak elementu gehiago behar ditu eta Abokatak bere bigarren lekukoa aurkezten du. Johnny Zintagorri ehun urte ta piko dituen gizon zaharra da. Medikuntzaren hobekuntzei esker belaunaldiak zeharkatu ditu eta gaur, euskal ekonomia eta kulturaren Urrezko garaiko bere oroitzapenak partekatuko ditu. Zintagorrik bere lekukotasuna garai horren abiapunduan kokatzen du, erran nahi baitu Ameriketako euskaldunak Uztaritzen finkatu zirelarik 2030. hamarkadan.\nEpaile nagusia bere erabakia hartzekotan da, baina Abokata jaun andere biez batak azken lekuko bat deitzen du, Marcus Nostraminus euskal paleontologo famatua. Adituak frogatu beharko du nola Uztaritze funtsezko asmakizun eta ezagutzen iturria izan zen, Euskal Herriarentzat eta Gizatasunarentzat. Jaun fiskalaren arrapostua, beste lekuko baten laguntzaz aberastua izanen da: Iñaki Txilerenak, krioginizatua izan zen harri altxatzaile famatuak, bere dohain mistikoaren bidez auzi honen azken duda lainoak urruntzea izanen da helburu. Momentua hurbiltzen zaigu jakiteko ea Uztaritze lehen Euskal Errepublikako Lapurdiko hiriburua izanen den... edo ez.\nArtista anitz bildu dira emanaldi horren emateko eta jende anitz bildu dira laguntzeko eta prestaketa lanetan aritzeko. Jantziak, inguruetako dantza taldeek eman dituzte eta musikariak xoko ezberdinetatik etorri dira. Uztaritzeko herriko etxeak baita Ezpeletakoak eta Itsasukoak materiala presatu dute, ahantzi gabe Uztaritzeko ikastola eta Latsa elkartea!\nAUPA UZTARITZE! AUPA IZARTXO!


Brian Enok 77 milioi koadro aurkeztu ditu Bartzelonan | Consumer\nBrian Enok 77 milioi koadro aurkeztu ditu Bartzelonan\nAzken lana, '77 Million Paintings', Espainiara iritsi da, Londres, Tokio, Venezia eta Milandik igaro ondoren.\nRoxy Music-en sortzaile eta "ambient" musikaren aita gisa ezagunagoa den Brian Enok azken hamarkadetako disko garrantzitsuenetako batzuk ekoitzi ditu, hala nola David Bowieren Berlingo trilogia edo U2ko Joshua Tree. Baina gaur egungo artista ezagunenekin ere lan egin du, hala nola Dido eta Coldplay. Azken urteotan, ordea, haren interesa ikusizko arteetara bideratu da: zehazki, artearen, teknologiaren eta software sortzailearen arteko interakzioa.\nEnok monitorea berreskuratzen du etengabe eboluzionatzen ari den pintura baten marko gisa\n‘77 Million Paintings’ artelan sortzailea da, telebistako pantaila eta monitorea berreskuratzen dituena etengabe eboluzionatzen ari den pintura baten marko gisa. Irudi hori automatikoki erreproduzitzen da hirurehun koadro, pintura, diapositiba-grabatuak eta artistak hogei urtean diziplina arteko lanean sortutako audio-piezak oinarri hartuta.\nPiezarentzat bereziki diseinatutako software batek modu arbitrarioan prozesatzen ditu ikusizko eta entzunezko edukiak, eta iraupen ezineko sekuentziak sortzen ditu. Enok dio konbinazio posible kopurua infinitua dela, eta sortzen dituen testura eta sentsazioak informazioa ulertzeko duen modua direla. Emaitza abstrakzio aldakorreko lan bat da, pertsona bakoitzari esperientzia bakarra eskaintzen diona.\nBitartekoa mezua da.\n“77 Million Paintings” erakusketarekin, ikus-informazioaren eta soinuaren arteko erlazioa aztertzen du Enok, baina baita erabiltzaileak entretenimendu-industriarekin duen harremana ere, bi aldeentzat aldaketa handiak izan diren denboran.\nAzken urteotan, mendebaldeko munduak kable bidezko telebistarekiko interesa galdu du (erabiltzaile bakoitzak ehunka kanal pribatu eta espezializatuez goza dezake), eta Internet bidezko bideoaren aro lagunkoi eta anarkikoenagatik aldatu da, non eskaintza esponentzialki hazten baita orduoro, eta dagoeneko ez dator zinemako eta telebistako ekoizleetatik, erabiltzaileengandik baizik.\nBrian Eno: “Etorkizuneko telebista talde sinpleekin, kualifikazio gutxiko jendearekin, aurrekontu baxuekin eta gustu txarrarekin sortuko da”\nEdukia ez da jada espezializatua, pertsonala baizik; Youtubeko bideo batek ikusle-tarte potentziala du, munduan zehar zerotik milioika pertsonara bitartekoa, eta, telebista tradizionalak ez bezala, ez du audientziarik behar bizirik irauteko. “Etorkizuneko telebista talde sinpleekin, kualifikazio gutxiko jendearekin, aurrekontu baxuekin eta gustu txarrarekin sortuko da”, dio Enok. Baina etorkizuneko telebista iritsi da, eta guztion artean ari gara egiten.\nGainera, Enok gogoeta egiten du artearen zereginaz eta jatorrizkoak Informazioaren Aroan duen iraupenaz. Aurreko instalazioetan ez bezala, ‘77 Million Paintings’ ez da museo batean erakusteko diseinatu; pieza bakarra da, eta erakusketa-zentroa aretoa, korridorea edo erabiltzailearen estudioa da. Bertan, egunero, lurreko beste inon ez dagoen ‘Eno original’ bat sortu eta desagertuko da.\nArte sortzailearen mezua da: Warholen iraultzak erreprodukzio mekanikoa Arte Garaikideko Museo Nazionalera eraman bazuen, arte sortzailearen helburua formulari bira ematea da, erreprodukzio mekanikoko sistema bat erabiliz jatorrizkoa sortzeko. Enok dioenez: “Hori ez zitzaion bururatu Walter Benjamin-i ‘Artelana Erreprodukzio Mekanikoaren Aroan' idatzi zuenean”.\nOtsailaren 28tik aurrera, ‘Fnac Triangle’-en Forumean\nBrian Enok berak aurkeztuko du bere lana Bartzelonako ‘Fnac Triangle’-en otsailaren 28an, eta martxoaren bukaera arte egongo da irekita. Jendeak egunero beste obra bat hartu ahal izango du eta, behingoz, obra etxera eraman ahal izango du arrazoizko prezioan.\nEmaitza abstrakzio aldakorreko lan bat da, pertsona bakoitzari esperientzia bakarra eskaintzen diona\n“Instalazio gisa”, azaldu du Isaac Monclús Fnac Bartzelonako kultura-programazioko zuzendariak, “’77 Million Paintings’ enpresak planteamendu eta eraikuntza berriak entseatzen ditu aurkezten den hiri berri bakoitzean”.\nEmaitza hiru pantaila izan dira Londresen, berrogeita bost diamante formakoak Tokion eta hogei gurutze-formakoak Venezian. Bartzelonaren kasuan, erakusketak gurutze forma izango du eta ‘Fnac Triangle’-ren Forumean kokatuko da. Katalunia, 4), horretarako guztiz berregokitutako gunea.\narte million paintings-eu millones de cuadros en barcelona-eu obra-eu telebista


Wikiloc - ibilbideak BTT ITSASONDOKO TRAVESIA LUZEA 2014 - Itsasondo, País Vasco (España)- GPS track\nmountain bike (Ibilbide mountain bike en Espainia → Euskadi → Itsasondo )\nBTT ITSASONDOKO TRAVESIA LUZEA 2014\n1.025 42 160\nBisitak 760, kokapena 7\n2014ko Itsasondoko BTT travesia.\nItsasondotik Legorretaruntz abiatu eta depuradora parean ezkerreruntz dagoen pistatik goruntz abiatu. Ondoren, 2.waypointak adierazten duen parean, mendi bidera sartu eta Santa Marina gainerarte joango da ibilbidea. Hemendik Pagorri eta Murumendi ingurutik itzulia egin eta azkenik Berostegi auzora jetsi eta Itsasondora itzuliko gara.\nKontuz ibili jaitsieran. Oso polita da baina harri solte batzuk daude. Horrez gain pinuak ateratzeko lanetan dabiltza kamioiak eta gurpilen arrastoak daude lokatzetan.\nErrepidea utzi eta mendibidea hartu\nGi-3042 Errepidera iritsi eta ezkerreruntz\nGr-34 Bidegurutzean eskuineruntz\nGr-35 Baserrie baino lehenago eskubiruntz\nMurumendira igotzeko bidegurutzea\nPistara iritsi eta ezkerreruntz\nKaixo, zure lagunak ibilbide interesgarri hau topatu du BTT ITSASONDOKO TRAVESIA LUZEA 2014 https://eu.wikiloc.com/ibilbide-mountain-bike/btt-itsasondoko-travesia-luzea-2014-8052368 Ondo izan, Wikiloc - Rutas del Mundo